Radonjić ostaje trener Zvezde, sledeće sezone pohod na F4! - Sportske.net\nDan posle okončanja ovogodišnjeg Zvezdinog evropskog puta, prvi čovek kluba Nebojša Čović napravio je osvrt na sezonu na izmaku i otkrio deo planova za naredni period.\nHoćeš u Evrokup, nema ABA lige?Čović se izvinio Teodosiću, Zvezda izdala saopštenje!Oglasila se i ABA liga - Podrška odlukama Skupštine!Srpska posla - Ovako su vređali i napali Teodosića!Štimac ogorčen: ''Ne može niko da omalovažava Zvezdinog kapitena!''\nIz sezone u sezonu, Crvena zvezda Telekom ostvaruje sve zapaženije rezultate u elitnom evropskom takmičenju. Posle učešća u Top 16 fazi Evrolige, ove godine je ta granica pomerena na Top 8, gde su crveno-beli zaustavljeni od jednog od favorita za titulu, moskovskog CSKA.\nAko ovako nastavi, Zvezda bi već sledeće sezone mogla i do fajnal-fora, a na tu temu je u izjavi za ''Informer'' govorio prvi čovek kluba Nebojša Čović.\nOn je naglasio da su navijači to zaslužili, zbog fenomenalne podrške koju pružaju crveno-belima.\n''Nisam od ljudi koji olako obećavaju. Gledajući od trenutka kada sam došao u Crvenu zvezdu, a to je 2011. godina, mi smo svake sezone išli za stepenik više.\nProšle godine smo bili u top 16, a ove godine ušli smo u top 8. Potrudićemo se da ostvarimo napredak i u idućoj sezoni. Pre svega zbog navijača, učinićemo sve da im uzvratimo'', poručio je Čović.\nOn je zatim otišao i korak dalje u budućnost, u 2018. godinu, kada bi možda Beograd mogao da bude organizator završnog turnira Evrolige. Pa još kada bi se i Zvezda domogla plasmana na F4...\n''Svako normalan bi to želeo. Međutim, pravo da vam kažem, više se trudim da u Crvenoj zvezdi postavim sistem koji će trajati i kada ja ne budem u klubu. Mada ću ja uvek biti uz Zvezdu. Ipak, dobar i održiv sistem je najveći kapital jednog kluba, a napraviti tako nešto uopšte nije lako'', istakao je Čović.\nOn je takođe potvrdio i da će Dejan Radonjić ostati na klupi Zvezde i naredne sezone, uz još jednu opasku da Zvezdinog trenera neće imenovati ''čaršija''.


U napadu koalicije na sirijski Baguz poginulo deset civila - Sputnjik Srbija\n21:09 14 Oktobar 2019\nU napadu koalicije na sirijski Baguz poginulo deset civila\n13:40 17.03.2019 (osveženo 13:55 17.03.2019) Preuzmite kraći link\nU vazdušnom napadu koalicije koju predvode Sjedinjene Američke Države na sirijsko selo Baguz u provinciji Dejr el Zoru poginulo je deset civila.\n„Deset civila, među kojima i deca, poginulo je u vazdušnom napadu međunarodne koalicije na kamp u Baguzu“, prenela je televizija „Sirija“, pozivajući se na lokalne izvore.\nArapsko-kurdski odredi Sirijskih demokratskih snaga, koje podržavaju Sjedinjene Američke Države, objavili su 10. marta da nastavljaju operacije protiv pripadnika terorističke grupe DAEŠ-a u selu Baguzu u jugoistočnoj Siriji.\nKurdske snage nastavljaju ofanzivu protiv DAEŠ-a u Baguzu (video)\nSirijske demokratske snage se već nekoliko meseci uz vazdušnu podršku međunarodne koalicije bore protiv ostataka DAEŠ-a. Sirijski mediji su više puta saopštili o civilnim žrtvama i korišćenju belog fosfora od strane koalicije u vazdušnim napadima u Baguzu.\nSirijske demokratske snage saopštile su da su teroristi DAEŠ-a koji su ostali u Baguzu većinom stranci i da su oni iskopali odbrambene tunele. Sirijske vlasti su pozvale Ujedinjene nacije da preduzmu mere protiv onih koji su krivi za upotrebu belog fosfora i smrt civila u napadima na Baguz i da se zaustavi ilegalni boravak koalicije u Siriji. Pentagon je tada izjavio da američka koalicija ne otkriva koju municiju koristi u Siriji, ali da je ona u skladu sa međunarodnim standardima.\nSjedinjene Američke Države i njeni saveznici od 2014. godine vode operacije protiv DAEŠ-a u Siriji i Iraku, s tim što akcije u Siriji izvode bez pristanka vlasti te zemlje. U decembru je predsednik SAD Donald Tramp objavio da će se američke trupe povući iz Sirije.\nvazdušni napad, Baguz, Sirija\n20:35Putin sa Saudijcima razgovarao o vojno-tehničkoj saradnji\n20:35EU gubi milijarde evra mesečno zbog antiruskih sankcija


Do novog Suzuki automobila uz mesečnu ratu već od 89 evra - GARAŽA\nOvogodišnje učešće Euro Sumara, uvoznika, prodavca i servisera Suzuki automobila i motocikala na 52. Međunarodnom salonu automobila proteklo je u znaku nesumnjivog hita – nove Vitare. Posetioci beogradske izložbe pokazuju izuzetan interes za ovim modelom, kako zbog atraktivnog izgleda, opremljenosti i voznih mogućnosti, tako i zbog nenadmašivo povoljne osnovne cene – od samo 12.990 evra (u dinarskoj protivvrednosti, sa svim dažbinama).\nOtuda je veća količina pristiglih Vitara praltično već rasprodata. Kupcima ovog, ali i ostalih Suzukijevih modela, Euro Sumar omogućava da do novog automobila dođu na vrlo povoljan način: uz delimično finansiranje subvencionisanim kreditima, čiji iznos može da bude 3.000, 5.000 ili 7.000 evra (u dinarskoj protivvrednosti), s otplatom na 36 meseci i uz kamatu od 3,99 odsto.\nUkoliko se kupac opredeli za kredit od 3.000 evra mesečna rata iznosi samo 89 evra, u kreditnom aranžmanu od 5.000 evra rata je 148, a za kredit od 7.000 evra mesečna obaveza je 207 evra.\nZa najtraženije modele – Swift, S-Cross Basic i Vitara Comfort 2WD (pogon na prednje točkove) – odobrava se subvencionisani kredit u iznosu od 5.000 evra, dok je za ostale verzije Vitare i S-Crossa (sa višim paketima opreme) iznos subvencionisanog kredita 7.000 evra.\nOni koji nisu uspeli da posete štand Suzukija na 52. Međunarodnom salonu automobila, Suzuki automobile mogu pogledati u salonu Euro Sumara, uz napomenu da se i motocikli ove marke takođe nude po povoljnim cenama i uslovima finansiranja.\neuro finansiranje kamata sumar suzuki\nOne thought on “Do novog Suzuki automobila uz mesečnu ratu već od 89 evra”\nKupio bih suzuki sfift 30% ucesce osnovni model sa jacim motorom benzin111ks ooliko bi iznosila rata na 84 meseca srdacan pozdrav.\nPrevious post:Nova Opel Corsa na TNG (tečni naftni gas)\nNext post:Vlada Japana donirala Toyota i Lexus ekološke automobile Vladi Srbije


00:52 h > 09:36 h\nNovoizabrani gradonačelnik opštine Parteš Dragan Nikolić, kaže da policija na dan glasanja, iako joj je u izbornoj kampanji ukazivano na mogućnost nasilničkog ponašanja i upada na biračko mesto u Pasjanu, nije želela da reaguje.\n„Pojedine kosovske institucije, poput policije, tužilaštva, nisu bile na visini zadatka u toku ovog izbornog procesa. Mogu slobodno da kažem da su, ili bile iskorišćene, ili su svojevoljno pristale na aktivnosti koje su imale. Veliki broj ljudi je optuživan i zatvaran po zatvorima, vođeni su protiv njih postupci bez ikakvih dokaza“, istakao je Nikolić.\nI predsednik Privremenog veća Opštine Gnjilane, koji tvrdi da ga je bivši gradonačelnik Opštine Parteš Saša Cvetković ranije fizički maltretirao, govorio je o nasilničkom ponašanju aktivista SLS-a.\nOn navodi da su ljudi u opštini Parteš bili izloženi svim mogućim vidovima pritisaka, kao i da su hapšeni oni koji rade u srpskim institucijama.\n„Bilo je pretnji, čak su pristalice SLS-a pretile pojedinim ljudima da će im pobiti porodice ukoliko ne glasaju za njihovu političku opciju“, ističe Stojković, dodajući da je tako nešto neprihvatljivo za demokratsko društvo.\nNikolić smatra da je neko sa vrha vlasti podržavao policiju i pojedince tokom izbornog procesa što je, kako tvrdi, dovelo do „degradacije poverenja Srba prema kosovskim institucijama“.\n„Ovaj poslednji ciklus na izborima je mnoge ljude uverio u ograničavanje volje od strane kosovskih institucija ili pojedinaca koji su zloupotrebljavali te institucije, vršeći pri tome svakakve pritiske, i one najbrutalnije“.\nGlasanje za gradonačelnika u Pasjanu, u opštini Parteš je ponavljeno pošto je 1. decebra, kada je na Kosovu održan drugi krug lokalnih izbora, nakon prebrojavanja glasačkih listića, uništen birački materijal, koji je spaljen zajedno sa glasačkim kutijama i listićima. Tada su fizički napadnuti brat kandidata "Srpske" za gradonačelnika Zoran Nikolić i ekipa TV Puls iz Šilova koja je izveštavala o izborima u Pasjanu.\nGosti „Dogovora!?“, osim o predizbornoj kampanji, ucenama, zastrašivanjima i pretnjama, sa kojima su meštani Pasjana bili suočeni na izborima, govore i o Zajednici srpskih opština i mogućnostima rešavanja problema Srba u Kosovskom Pomoravlju kroz taj sistem.


Malinari zadovoljni - Cena preko 300 dinara, bolje i od prošle godine | Vojvodina Info\nBerba maline u ivanjičkom kraju samo što nije počela, a oni koji nisu pretrpeli štetu, ove sezone, mogu se nadati dobroj otkupnoj ceni, koja malinare nije obradovala u poslednje dve decenije.\nZa kilogram maline proizvođači mogu očekivati oko 300 do 350 dinara, a otkupljivači nude ugovore po ovoj ceni, jer maline na svetkom tržištu nedostaje.\nRadović je prošle nedelje za Betu rekao da je cena porasla u odnosu na prošlu godinu kada je bila oko 220 dinara, ali da ona nije „sjajna“ jer je sve poskupelo, od agrotehničkih mera do preparata za zaštitu.\nMalina je 2007. i 2008. godine imala najbolju cenu i koštala od 2,4 do 2,7 EUR po kilogramu što je približno sada ponuđenim cenama, ali je to, kako je rekao, samo nominalno izjednačenje, a realno je sve poskupelo nekoliko desetina odsto pa i sadašnja ponuđena cena ne vredi isto kao pre 13-14 godina.\n– Cena je porasla zbog smanjene ponude kod najvećih proizvodjača Čilea i Poljske, a u Srbiji zbog štete od nevremena i zapušetnih malinjaka. Procena u ovom trenutku je da će u Srbiji ove godine rod biti prepolovljen u odnosu na prosečan od oko 82.000 tona – rekao je Radović.\nRadović je podsetio da su malinjake ove godine oštetili sneg, mraz i sada grad i da je ivanjički kraj pre nekoliko dana „spaslo to što je Ministarstvo poljoprivrede dupliralo broj raketa“.\nPrevious articleŠta se horoskopskim znacima najviše zamera\nNext articleNa Svetsko prvenstvo u šaranskom ribolovu plasirale se dve ekipe iz Kikinde


Dušku Kneževiću ne daju zemljište - Vijesti.me\nUPRAVNI SUD ODBIO ŽALBU JADRANSKOG SAJMA\nDušku Kneževiću ne daju zemljište\nŽalba odbijena jer Jadranski sajam nije dostavio dokaz od nadležnog organa za privatizaciju da je za zemljište plaćena tržišna naknada Edit\nDuško Knežević (Foto: Boris Pejović)\nVuk Lajović, Milorad Milošević 19. mart 2016, 20:33 ažurirano 11. februar 2019, 04:31\nUpravni sud odbio je žalbu Jadranskog sajma i potvrdio rješenje Ministarstva finansija i budvanskog katastra iz marta prošle godine, kojim se ne dozvoljava da se veliki zemljišni kompleks na kome se nalaze sajamske sale prevede u vlasništvo te kompanije.\nZahjev kompanije, koja je u većinskom vlasništvu Atlas grupe biznismena Duška Kneževića je da se umjesto sada upisanog prava korišćenja, upiše pravo svojine na zemljište koje je Jadranski sajam kao osnivački ulog unio u firme Expo Budva i Expo hotel partners.\nKao glavni razlog odbijanja žalbe, u sudskoj presudi donijetoj 3. marta, se navodi da Jadranski sajam nije dostavio “dokaz od nadležnog organa za privatizaciju, da je plaćena tržišna naknada za zemlju”.\nJadranski sajam, kako se navodi, je zemlju stekao po osnovu kupoprodajnog ugovora zaključenog sa Opštinom Budva 16. juna 1975. i putem transformacije akcionarskog društva.\n“Da bi pretvaranje ovih prava bilo pravno valjano treba da postoji pravo upravljanja, korišćenja, odnosno trajnog korišćenja i raspolaganja na zemljištu u društvenoj, sada državnoj imovini, podobnost zemljišta da bude objekat prava svojine, da posebni zakon ovo pretvaranje ne zabranjuje ili da zainteresovano lice ne dokaže da je prije stupanja na snagu Zakona steklo pravo svojine na zemljištu i da je plaćena tržišna naknada za zemljište. Ostvarivanjem ovih uslova je neophodno za upis prava korišćenja i prava svojine, kako je to tužilac predmetnim zahtjevom tražio. Kako Jadranski sajam nije dostavio dokaz od nadležnog organa za privatizaciju, da je plaćena tržišna naknada za predmetne nepokretnosti, koje je tužilac kao korisnik stekao u postupku privatizacije, a što je bio u obavezi, to po ocjeni suda nijesu ispunjeni uslovi za upis prava svojine tužioca po predmetnom zahtjevu”, navodi se u obrazloženju sudske presude.\nNa zemljišnom kompleksu nalazi se već gotovo punu deceniju hipoteka Pireus banke iz Atine na osnovu više od 30 miliona eura kredita koje su firme povezane sa Kneževićem uzimale.\nBudvanski katastar je prošle godine odbio zahtjev Jadranskog sajma, da vrijednu državnu imovinu upiše kao vlasništvo te kompanije. I tada je kao glavni razlog navedeno to što kompanija iz Atlas grupacije nije mogla obezbijediti traženu potvrdu da je u postupku privatizacije za nepokretnost plaćena tržišna naknada.\nI budvanski Sekretarijat za zaštitu imovine u februaru prošle godine, takođe se izjasnio da preduzeće nije ispunilo uslov da se upiše kao vlasnik zemljišta.\nDok se postupak restitucije više budvanskih porodica upravo na ovoj lokaciji odugovlači deceniju, Jadranski sajam je ovu državnu imovinu unio, kao svoj osnivački kapital, u preduzeće Expo Invest, potom ga prenio na Expo hotel partner i prodao povezanom preduzeću na Kipru, koje je nakon toga promijenilo ime i sjedište.\nPred sudom u toku drugi postupak\nPred Upravnim sudom u toku je i drugi postupak koji se vodi nakon što je krajem septembra 2015. Savjet za privatizaciju usvojio mišljenje da je prilikom privatizacije Jadranskog sajma 1998. plaćena tržišna naknada za 20.971 kvadrat zemljišta. To mišljenje nije potpisao premijer i predsjednik Savjeta Milo Đukanović, već potpredsjednik Vlade Vujica Lazović. Jadranski sajam se po osnovu tog mišljenja upisao 9. novembra 2015. kao vlasnik zemljišta, ali je Direktorat za imovinsko-pravne poslove Ministarstva finansija u decembru poništio to rješenje Uprave za nekretnine-PJ Budva. Na rješenje o pretvaranju prava korišćenja u pravo svojine Jadranskog sajma žalili su se Ministarstvu finansija Sekretarijat za zaštitu imovine Opštine Budva, Zaštitnik imovinsko-pravnih interesa Crne Gore, kao i Dušanka Vukotić i Milan Božović.


Nikodijević: Uskoro novi punkt za vakcinaciju na Novom Beogradu | Blok vesti\nNikodijević: Uskoro novi punkt za vakcinaciju na Novom Beogradu\nPredsednik Skupštine grada Beograda Nikola Nikodijević izjavio je da se danas očekuje rekordan broj vakcinisanih građana na Beogradskom sajmu, navodeći da ti to značilo da će vakcinu primiti između 7.000 i 8.000 građana.\n"Svi punktovi rade s kapacitetom do 10.000 prijema dnevno. Do danas je u halama 3 i 11 vakcinisano više od 25.000 građana", naveo je Nikodijević za TV Prva\nOn je dodao da nema većih zadržavanja.\n"Svi koji su se prijavili putem portala E-uprava biće vakcinisani. Zainteresovanost za vakcinaciju je izuzetno velika i uskoro će doći do preklapanja vakcinacije i revakcinacije, pa će nam biti potrebni duplo veći kapaciteti", rekao je Nikodijević, preneo je Beoinfo.\nOn je, govoreći o revakcinaciji, najavio otvaranje novih punktova.\n"Prvi punkt će biti u Belekspocentru na Novom Beogradu. To je hala koja ispunjava sve potrebne uslove i biće pristupačna Zemuncima i Novobeograđanima. U toku je opremanje ove hale, a kroz nekoliko dana će početi sa radom. Drugi punkt koji opremamo je u Borči, gde imamo novu zdravstvenu ustanovu", precizirao je Nikodijević.\nDodao je i da očekuje da će Zavod za biocide na Banovom brdu, uskoro postati treći punkt.\nNaveo je da će svi zainteresovani građani biti vakcinisani.\n"Imamo 17 lokacija za vakcinaciju u domovima zdravlja, a trudimo se da sugrađani stariji od 75 godina prvi dobiju poruku i budu vakcinisani u njihovom izabranom domu zdravlja, koji je za njih pristupačniji od Sajma. Nijedan Beograđanin ne sme da ostane nevakcinisan samo zato što nije dobro informisan ili zato što nije mogao da se preveze do određenog mesta za vakcinaciju", rekao je Nikodijević.\nPrevious articleUŽASNE VESTI IZ RUSIJE: Mladi fudbaler preminuo nakon uboda nožem u srce\nNext articleGojković: Srbija ima potpisane ugovore za 6,5 miliona vakcina, ali vakcina jednostavno nema


Voće za sva kovid odjeljenja u Srpskoj - Leutar.net\n6. decembra 2020. LEUTAR Republika Srpska, Vijesti 0\nOvim gestom premijer Srpske je želio da izrazio zahvalnost medicinskim radnicima koji su od marta na „prvoj liniji“ odbrane od virusa korona, pomažu građanima i spasavaju njihove živote, kao i da uputi podršku svim pacijentima na kovid odjeljenjima.\nDonacija predsjednika Vlade realizovana je posredstvom preduzeća „Agrofruktus“ iz Gradiške, koje je trenutno najveći otkupljivač domaćeg voća i povrća u Republici Srpskoj, te se na ovaj način pomoglo i voćarima.\n„Svaka donacija koju smo dobili bila je više nego svrsishodna. Ovaj put nam je stiglo voće za sve pacijente i medicinske i druge radnike u kovid odjeljenjima„, rekao je Topić.\nPredstavnik preduzeća „Agrofruktus“ Jovanka Đurđević navela je da sarađuju sa oko 200 poljoprivrednih proizvođača od kojih otkupljuju poljoprivredne proizvode, te napomenula da u komorama trenutno imaju oko 5.000 tona domaćeg voća i povrća.\n„Pored otkupa i distribucije domaćih proizvoda, što predstavlja veliku podršku domaćoj proizvodnji i poljoprivrednim proizvođačima, učestvujemo u stalnim akcijama i donacijama voća i povrća našim sugrađanima„, rekla je Đurđevićeva.\n„Agrofruktus“ je u prethodnih nekoliko dana dostavio donaciju premijera Srpske svim kovid bolnicama u Srpskoj.\n„Dostavili smo voće svim bolnicama u Republici Srpskoj, kao podršku zdravstvenim radnicima u kovid odjeljenjima i pacijentima zaraženim virusom korona„, rekla je Đurđevićeva.


NERVOZA U DODIKOVOM KABINETU: Odluka VSTV-a da raspravlja o udaru na ustavno-pravni poredak BiH naljutila Tegeltiju – Mreza\nSavjetnik člana Predsjedništva BiH Milan Tegeltija rekao je da Visoko sudsko i tužilačko vijeće (VSTV) nema nadležnost da raspravlja o zaključku Narodne skupštine Republike Srpske koji se odnosi na ustavno-politička pitanja, odnosno pitanja Ustava BiH.\nTegeltija, koji je bivši predsjednik VSTV-a, rekao je da to tijelo može razmatrati i dati mišljenje samo u pogledu zakona, a ne Ustava, kojima se tehnički uređuje rad pravosuđa.\n“Nikako ne može da razmatra ustavno-političke akte zakonodavnog organa, u ovom slučaju Narodne skupštine Republike Srpske, koji se bave ustavnim osnovom uspostavljanja zajedničkih institucija, u ovom slučaju VSTS-a”, napomenuo je Tegeltija.\nTegeltija je istakao da je to “direktno izlaženje izvan okvira nadležnosti VSTV-a i bavljenje klasičnom politikom”.\nOn je naveo da se Narodna skupština Republike Srpske, kao najviši ustavotvorni organ i zakonodavno predstavničko tijelo RS-a, u zaključcima bavila ustavno-političkim pitanjima i ustavnim osnovom uspostavljanja zajedničkih institucija, odnosno pitanjem nadležnosti koje proizilaze iz Ustava BiH i Dejtonskog sporazuma.\n“To je izvan domašaja nadležnosti VSTS-a kada je u pitanju razmatranje i davanje mišljenja na zakone koji se odnose na rad pravosuđa”, istakao je Tegeltija.\nOn je dodao da se Narodna skupština nije bavila VSTV-om i pravosuđem u zakonskoj nego ustavnoj sferi, gdje VSTV nema nikakva ovlaštenja da se na bilo koji način interferira bilo kakvim razmatranjem ili mišljenjem u pogledu tih ustavno-političkih odluka Narodne skupštine RS-a.\nPrema njegovim riječima, upuštajući se u tako nešto, VSTV je pružio samo dodatni dokaz ispravnosti odluke Narodne skupštine Republike Srpske o povlačenju saglasnosti za formiranje VSTV-a.\nČlanovi VSTV-a po svemu sudeći će sutra pokušati usaglasiti zajedničko saopćenje o zaključcima Narodne skupštine Republike Srpske kojima je planirano suspendovanje Zakona o VSTV-u i formiranje ovog pravosudnog tijela za imenovanje sudija i tužilaca na nivou RS-a ili eventualno danas nakon što bude iscrpljen dnevni red redovne sjednice, rekao je Srni predsjednik VSTV-a Halil Lagumdžija.\n“Izvjesnije je da ćemo to pokušati usaglasiti sutra i ukoliko to učinimo javnosti ćemo proslijediti saopćenje”, dodao je Lagumdžija.\nNarodna skupština Republike Srpske usvojila je u petak, 10. decembra, Deklaraciju o ustavnim principima, te četiri informacije o prenosu nadležnosti sa zaključcima, među kojima je zaključak o VSTV-u. Tim zaključkom planira se da Vlada Republike Srpske pripremi zakon o VSTV-u Republike Srpske u roku do šest mjeseci.\nNakon usvajanja ovog zakona, planirano je neprimjenjivanje Zakona o VSTV-u BiH na teritoriji Republike Srpske.\nNarodna skupština povukla je saglasnost iz 2004. godine, na osnovu koje je usvojen Zakon o VSTV-u u Parlamentu BiH.\nŽELJKA CVIJANOVIĆ PORUČUJE: BISERA TURKOVIĆ PRODAJE MAGLU O NEKOJ BOLJOJ BUDUĆNOSTI


Dva miliona dinara za "Dežurnu igraonicu" | Kolubarske\nIgraonica Bark (na spratu) (foto: Kolubarske.rs)\nNa konkursu za dodelu sredstava za otvaranje "Dežurne igraonice" pobedila je "Ivana Gudović PR Igraonica rođendaonica Bark" Valjevo, koja će sa dva miliona dinara opremiti i proširiti svoju igraonicu u kojoj će besplatno boraviti isključivo deca čiji su roditelji nezaposleni.\nU konkursnoj dokumentaciji navedeni su i očekivani efekti: "Otvaranje Dežurne igraonice proširiće kapacitete koji su u skladu sa realnim potrebama. Naročito je bitno pronaći pronalaženje rešenja za roditelje koji su nezaposleni i čija deca zbog toga ne mogu da dobiju mesto u predškolskoj ustanovi, a koji pritom žele da rade. Ove mere su usmerene i na pružanje veće podrške roditeljima da realizuju obe potrebe – da rade i da budu roditelji".\nNa sajtu grada Valjeva objavljeno je Rešenje o raspisivanju konkursa, kao i Rešenje o dodeli sredstava, ali se ne vidi da li je još neko učestvovao na ovom konkursu ili je Ivana Gudović PR Igraonica rođendaonica Bark bila jedini podnosilac zahteva.\nMinistarka je tada najavila i da će Kabinet za populacionu politiku i demografiju sa pet miliona dinara finansirati izgradnju dečjeg igrališta u naselju Kolubara 2. Radovi su počeli pre više od mesec dana, a trebalo bi da budu završeni do 23. decembra.\nVlasti godinama obećavaju, a ne rešavaju problem Podgorske uli Pre 5 sati 41 minuta\nSaopštenje Pre 5 sati 33 minuta\nKolubarske.rs istražuju Pre 7 sati 20 minuta


Energyobserver - MAŠINA / RADNA PRAVA / SINDIKATI ĆE ZAHTEVATI POVEĆANJE MINIMALCA NA NIVO MINIMALNE POTROŠAČKE KORPE\nMAŠINA / RADNA PRAVA / SINDIKATI ĆE ZAHTEVATI POVEĆANJE MINIMALCA NA NIVO MINIMALNE POTROŠAČKE KORPE\nPregovori o visini minimalne zarade za sledeću godinu koji se prema Zakonu o radu odvijaju u okviru Socijalno-ekonomskog saveta, zvanično, nisu još uvek počeli. Ipak, različte strane čiji predstavnici bi trebalo da sednu za ovaj pregovarački sto su počele u javnosti već počeli da iznose svoja očekivanja i predloge kako bi unapred odredili okvire razgovora.\nKao i prethodnih godina prvi je svoj stav izneo predsednik Aleksandar Vučić, iako on prema važečim propisima nije učesnik u pregovorima. Ipak, to ga nije sprečilo da iskoristi svoj autoritet i postavi očekivanja na 300 evra. Time bi minimalac bio podignut za tri hiljade u odnosu na 32.000 dinara koliko iznosi za tekuću godinu.\nReagovali su i reprezentativni sindikati koji su sa organizacijama civilnog društva pokrenuli kampanju „Diži minimalac!“ kojom apeluju na javnost da podrže napore sindikata da ispregovara višu minimalnu zaradu koja bi omogućila velikom broju ljudi iole pristojniji život.\nSa predstavnicima Saveza samostalnih sindikata Srbije (SSSS) i Ujedinjenih granskih sindikata „Nezavisnost“ čiji članovi učestvuju u radu SES-a i pregovorima o minimalnoj zaradi smo razgovarali o njihovim očekivanjima od ovog procesa.\n„Minimalnu zaradu je neophodno povećati do iznosa minimalne potrošačke korpe“\nKako saznajemo, u oba reprezentativna sindikata tek predstoje interni dogovori i usaglašavanje platformi koje će zastupati njihovi predstavnici u pregovorima o minimalcu. Takođe, kako su nam rekli naši sagovornici SSSS i „Nezavisnost“ će usaglasiti svoje stavove kako bi zajednički nastupili prema poslodavcima i državi.\n„Sigurno je da je naša početna pozicija da minimalna zarada ne može da bude manja od minimalne potrošačke korpe, kao što je to bio stav i prošle godine. Da li ćemo uspeti videćemo, ali obaveza nam je da uz svu argumentaciju koju spremamo branimo takav stav“, kaže za Mašinu Čedanka Andrić, izvršna sekretarka „Nezavisnosti“.\nSa ovim je saglasan i Duško Vuković, potpredsednik SSSS-a. Međutim, on podseća i na problem računanja visine minimalne potrošačke korpe koja je jedan od repera za određivanje visine minimalne zarade.\n„Kolika će minimalna potrošačka korpa biti u avgustu ili septembru ove godine, sigurno nećemo znati, jer Ministarstvo za trgovinu sa nekoliko meseci kašnjenja objavljuje taj podatak, tako da je ovog trenutka poznat samo iznos za april 2021. i on je 39.000 dinara. Tek za januar 2022. godine ne možemo znati iznos minimalne potrošačke korpe, a podsećam da treba da utvrdimo minimalnu zaradu za celu 2022. godinu – tako da, bar po mom mišljenju, ne bi trebalo da idemo ispod iznosa od 40.000 dinara“, kaže Vuković.\nOn smatra i da su svi argumenti za podizanje minimalca na nivo minimalne potrošačke korpe na strani sindikata ali da sa druge strane pregovaračkog stola imaju „dva veoma rigidna i nekorektna pregovarača u liku poslodavaca i političke elite, koji sve ekonomske, socijalne i egzistencijalne potrebe oniih koji primaju minimalnu zaradu već decenijama ignorišu“.\nPokušaji da se minimalna zarada izjednači sa minimalnom potrošačkom korpom traju već deset godina, a pošto se to ne dešava Vuković smatra da je tako radnicima koji primaju minimalac zakinuto po 12 hiljada evra u tom periodu.\n„U proseku, od 2012. godine zaposleni prime za 1200 evra manje nego što im je neophodno da podmire minimalnu potrošačku korpu. Za taj iznos ili gladuju nekoliko meseci, ili ne plaćaju mesečne račune. Poslodavci i izvršna vlast bar po dosadašnjim izjavama u medijima oko minimalne zarade za sledeću godinu nameravaju da takvu politiku nastave“, kaže Vuković za Mašinu.\n31.07.2021 · MAŠINA


Evropski kviz novca 2019\nPočetna strana > Arhiva vesti > Evropski kviz novca 2019\nU ovogodišnjem Evropskom kvizu novca, čiji je nacionalni krug održan u sredu, 27. marta, učestvovalo je oko 500 učenika iz 150 osnovnih i srednjih škola širom zemlje. Udruženje banaka Srbije je sa još 30 drugih nacionalnih udruženja banaka, pod koordinacijom Evropske bankarske federacije, pre dve godine učestvovalo u kreiranju ove velike evropske inicijative, a kviz je i ove godine podržalo Ministarstvo prosvete, nauke i tehnološkog razvoja Republike Srbije.\nTim povodom, pred početak kviza, novosadsku osnovnu školu “Nikola Tesla” posetili su gradonačelnik Novog Sada, Miloš Vučević, ministar prosvete, Mladen Šarčević, generalni sekretar Udruženja banaka Srbije, Vladimir Vasić, sa predstavnicima banaka i timom saradnika za sprovođenje EKN u Srbiji, koji su pozdravili okupljene učenike i poželeli im sreću na kvizu.\nCilj takmičenja je podizanje finansijske pismenosti najmlađih. Ovo se smatra posebno važnim danas kada mladi sve brže postaju korisnici bankarskih i finansijskih usluga, koje se, pak, sve više prebacuju u sferu digitalne komunikacije. Tako će se i ovogodišnji, drugi po redu Kviz novca odvijati putem onlajn platforme Kahoot!.\nUčenici uzrasta od 13 do 15 godina iz 30 zemalјa odgovaraju na zajednička pitanja iz oblasti finansija, koja su prethodno vežbali na sajtovima nacionalnih udruženja banaka, a oni koji na nacionalnom takmičenju osvoje prvo i drugo mesto ulaze u drugi krug takmičenja - evropsko finale.\nFinale se održava u Briselu, 7. maja, a Udruženje banaka Srbije će i ove godine pokriti putne troškove pobednika i njihovog pratioca koji će u Belgiji predstavlјati Srbiju.


Forum mladih u Srebreniku će biti pokretačka snaga SDP-a\nPredsjedništvo FOM KO Tuzla\nJučer je u Srebreniku u prostorijama OO SDP BiH Srebrenik održan sastanak Predsjedništva Foruma mladih KO SDP BiH Tuzla sa članovima Foruma mladih OO SDP BiH Srebrenik. Tema sastanka je bila organizaciono jačanje Foruma mladih u Srebreniku.\nEdis Kešetović, povjerenik za Forum mladih SDP BiH Srebrenik, predstavio je plan za organizaciono jačanje FOM OO SDP BiH Srebrenik.\n„Izborna konvencija Foruma mladih OO SDP BiH Srebrenik će biti održana 23. decembra, a učešće na Izbornoj konvenciji će uzeti 120 delegata sa područja Općine Srebrenik, nakon čega će izabrano rukovodstvo krenuti sa daljim koracima“, rekao je Kešetović.\nArmin Čolić, predsjednik Foruma mladih KO SDP BiH Tuzla, dao je punu podršku Forumu mladih u Srebreniku.\n„Kantonalna organizacija će pružiti punu podršku Forumu mladih u Srebreniku u daljem radu i organizacionom jačanju. SDP u Srebreniku zna kako pobijediti na izborima i siguran sam da će baš ovaj Forum mladih biti ta pokretačka snaga koja će na sljedećim izborima donijeti pobjedu SDP-u“, izjavio je Čolić.\nNurija Hasukić, potpredsjednik Foruma mladih KO SDP BiH Tuzla, se osvrnuo na trenutno stanje mladih ljudi u Srebreniku i Bosni i Hercegovini.\n„Drago mi je da vidim veliku zainteresovanost među mladim ljudima koji su spremni da se bore i izbore za svoju budućnost u Srebreniku u i Bosni Hercegovini. Samo mladi ljudi, poput vas koji ste večeras ovdje, mogu napraviti značajne promjene u našoj zemlji“, rekao je Hasukić.\nPosljednje aktivnosti i masovna pristupanja Forumu mladih SDP-a u Srebreniku su definitivno dokaz da SDP raste i da će biti pobjednička partija u Srebreniku i Tuzlanskom kantonu na Općim izborima 2019. godine.


Poreznici zatvorili objekte “EPS tursa” Crnoj Gori › Made-in-Germany.rs\nZbog poreskog duga od oko pola miliona eura, inspektori Poreske uprave (PU) zapečatili su hotel “Park” i 15 vila srpskog preduzeća “EPS turs” u Budvi i Bečićima, a skoro je sasvim izvesno da će oni biti zatvoreni i tokom predstojeće turističke sezone, piše crnogorska “Pobjeda”.\nNiko od zvaničnika “EPS tursa” nije želeo da govori o razlozima zbog kojih su inspektori zatvorili turističke objekte tog preduzeća sa gotovo hiljadu kreveta, a ni vršilac dužnosti direktora hotela “Park” Novak Vukadinović nije pristao da pruži objašnjenje. Međutim, “Pobjeda” saznaje da osnovni razlog za pečaćenje predstavlja dug za poreze prema državi Crnoj Gori u iznosu od 500.000 eura.\nPored toga, preduzeće je dužno još najmanje pola miliona eura i za komunalne usluge, struju, vodu i račune za telefon, a poslednja blokada računa bila je na iznos od 1,8 mil eura. Kako navodi list, do pečaćenja nije došlo iznenada, jer je PU mesecima tražila od “EPS tursa” da izmiri svoje obaveze prema državi. Nuđeno im je čak da uplate 250.000 eura, kako bi bilo omogućeno da objekti rade tokom predstojeće letnje sezone. Za drugu polovinu duga PU je tražila garancije Agencije za privatizaciju Vlade Srbije, Ministarstva privrede ili same Vlade Srbije, ali od toga ništa nije realizovano, pa je PU zatvorila objekte “EPS tursa”.\nImovina hotela “Park” i njegovih vila procenjena je na 36 miliona eura, međutim na najavljenoj licitaciji koju je trebalo da organizuje Agencija za privatizaciju Srbije, očekivalo se da početna cena bude 18 miliona, odnosno 50 procenata od procenjene vrednosti. Iako se za kupovinu objekata “EPS tursa” u Budvi i Bečićima prijavilo 12 kompanija, od kojih je većina iz Crne Gore, Vlada Srbije je odložila prodaju za jesen ove godine, kako bi tokom letnje turističke sezone ovi objekti bili u funkciji.\nOd MiG na 18/05/2015 / Finansije, Investicije, Turizam, Usluge / Ostavite komentar


MICOTAKIS U BEOGRADU: Najlakše je reći narodu ono što želi da čuje - Kurir\nPredsednik grčke Nove demokratije u poseti Predsednik grčke Nove demokratije u poseti MICOTAKIS U BEOGRADU: Najlakše je reći narodu ono što želi da čuje\n12:11, 29.11.2016. 55\nBEOGRAD - Predsednik Nove demokratije Kirijakos Micotakis čestitao je danas premijeru i lideru SNS Aleksandru Vučiću na ekonomskom napretku i fiskalnoj konsolidaciji zemlje, kao i na tome što građanima uvek govori istinu.\n"U današnje vreme najlakše je reći narodu to što želi da čuje", rekao je Micotakis i naveo da je premijer Vučić sproveo teške mere i doneo teške odluke koje donose i dugoročno će doneti boljitak svim građanima.\nOn je, na zajedničkoj konferenciji za novinare sa Vucićem u sedištu SNS, rekao da je Srbija stub stabilnosti u regionu. Istakao je značaj povećanja ekonomske i svake druge saradnje Srbije i Grčke, dolazak investitora uz te zemlje u Srbiju, ali i obratno, kao i razvoj turizma koji treba da bude dvosmeran.\nOn je izrazio zadovoljstvo time što je SNS postala pridruženi član IPP evropskih stranaka i istakao da će Nova demokratija pružati i ubuduće podršku SNS.Takođe je istakao i da će podržati sve napore Srbije na njenom putu ka članstvu u EU.\nAutor: Tanjug,Foto: Tanjug/Dimitrije Goll


SMEDEREVSKIM STRELCIMA ČETIRI ODLIČJA SA “DOMAĆEG” TERENA – Sport u Smederevu\nSMEDEREVSKIM STRELCIMA ČETIRI ODLIČJA SA “DOMAĆEG” TERENA\nNa Prvenstvu Centralne Srbije, u B i C programu, koje je održano u nedelju na smederevskom Strelištu strelci „Smedereva“ osvojili su dve srebrne i jednu bronzanu medalju pojedinačno, i jedno ekipno treće mesto. Najuspešnija je bila Anđela Radojičić koja je sa 360 krugova serijskom vazdušnom puškom osvojila najpre bronzanu medalju u kategoriji juniorki, a zatim i srebrnu u seniorskoj konkurenciji. U katogoriji juniorki najpreciznija je bila Milica Stanojević iz Streljačkog kluba „Jagodina 92“ sa 377 krugova. Srebrna medalja pripala je Nataliji Pavlović iz SK „Niš 1881“ sa 364 kruga. U konkurenciji seniorki pobedila je Tijana Usanović iz SK „Aranđelovac“ sa 371 krugom, a bronzanu medalju osvojila je Jovana Janković iz Streljačke družine „Jasenica“ sa 354 kruga. Ekipno SD „Smederevo“ osvojila je treće mesto u kategoriji seniorki, a u ekipi su pored Radojičićeve bile Anđelija Velebit i Natalija Stojanović.\nU kategoriji juniora zablistao je Nikola Manojlović koji je osvojio srebrnu medalju sa 353 kruga. Zlatna i bronzana medalja pripale su strelcima Gradskog streljačkog kluba „Ćuprija 1887“ Iliji Radosavljeviću sa 357 krugova i Aleksandru Nikoliću sa 349 krugova.\nStrelci Streljačkog kluba „Heroj Srba“ iz Smedereva osvojili su dve medalje pojedinačno, srebrnu i bronzanu i ekipno prvo mesto. Pojedinačno sva tri prvoplasirana strelca su imali identičnih 359 krugova, pa je odlučivala poslednja serija. Zlato je pripalo Nenadu Đurđeviću iz SK „Aranđelovac“, a srebro i bronza Dejanu Adamoviću i Saši Iliću. Adamović, Ilić i Borivoje Provčin su postali ekipni prvaci Centralne Srbije sa 1073 kruga, „Aranđelovac“ je bio drugi sa 1055 krugova, a treća SD „Jasenica“ sa 992 kruga.\nRegionalno prvenstvo je kvalifikaciono takmičenje za državno prvenstvo B i C programu, koje će se ove godine održati 15. i 16. maja u Guči (Dragačevo).\nSezona za strelce u razvojnom B programu nastavlja se sledećeg vikenda u Novom Sadu, gde će se održati prvo kolo Kupa Streljačkog saveza Srbije u trostavu vazdušnom puškom.S\nBOJIĆU ZLATO U NOVOM SADU


Sjenica: Istinom protiv falsifikata\nzlatarinfo.rs (D. Gagričić) 23. јул 2014. године Друштво Коментари\nUcitelji srpskih skola krajem 19. veka\nDruga knjiga Saliha Selimovića o prošlosti Stare Raške – ukrštanju puteva, vera i interesa, o bogumilima, islamu, sudbini srpskih i arbanaških plemena, stanju prosvete pod Otomanskim carstvom...\nUpornošću istraživača, daleko od naučnih centara, Salih Selimović (70), istoričar iz Sjenice, zahvaljujući (ne)objavljenim izvorima istorijske građe i terenskim istraživanjima, sabranim u drugoj knjizi „Prilozi prošlosti Stare Raške“, objavljenoj u izdanju užičkog „Grafičara“, približio je prošlost prostora na kome su se ukrštali putevi, vere, interesi i koplja brojnih naroda i država.\n- Mnogo šta je prećutkivano, izvorna dokumenta skrivana ili su se publikovali i propagirali falsifikati, koji su korišćeni i koriste se u dnevno-političke svrhe. Šteta je teško popravljiva, ali ne treba odustajati, jer će doći pokolenja koja će nam to teško oprostiti - ističe u uvodnoj reči autor, ukazujući pre svega na veliku istorijsku zabludu i falsifikat da su bogumili u Bosni i Hercegovini predstavljali vladajuću veru.\nStecci sa raznim simbolima i motivima\nAutor piše o prvim pojavama islama na Balkanskom poluostrvu, ali i prati sudbine srpskih i arbanaških plemena na Sjeničko-pešterskoj visoravni i u okolini. Uz migraciona kretanja i stanje prosvete pod Otomanskim carstvom, tema su mu i ostaci nekih hrišćanskih tradicija kod muslimana u Polimlju i na Pešteri.Posebnu pažnju privukla mu je, kako konstatuje, razorna austrougarska politika i propaganda prema Raškoj oblasti u prelomnim istorijskim trenucima - od Berlinskog kongresa do Prvog svetskog rata i druga zbivanja u ovoj „tampon zoni“ između Srbije i Crne Gore.\nSjenica Salih Selimovic\n- Naučna istraživanja Saliha Selimovića sklopljena i iza korica ove knjige predstavljaju čast savremenoj istorijskoj nauci. Čine ga zatočenikom istine koji otrže od zaborava neumoljive istorijske činjenice o našem identitetu i opstanku u vremenu i prostoru – ističe, pored ostalog, recezent knjige Dobrilo Aranitović.\nU SJENIČKOJ rezoluciji, koju je u avgustu 1917. godine potpisalo 12 načelnika srezova koji su nekad bili u sastavu Novopazarskog sandžaka, tražilo se od Austro-Ugarske da prostor Stare Raške oduzme Srbiji i Crnoj Gori i pripoji Bosni i Hercegovini. Potpisnicima rezolucije suđeno je u Novom Pazaru 1919. godine, ali ih je pomilovao kralj Aleksandar Karađorđević.


Kako naći posao u Beču\nadmin 4. juna 2017. 5. juna 2017. 0\nBrojni su faktori koji utiču na trend ekonomskih kretanja širom sveta, pa i na promene svetskog tržišta rada. Neki novi regioni počinju da privlače opštu pažnju, drugi posustaju… No, posao u Beču i život u ovoj metropoli već decenijama uspešno čuva poziciju na samom vrhu liste najpoželjnijih destinacija. Ponuda poslova u Beču uvek mami, obećava.\nI nije teško objasniti zašto posao u Beču, posebno za naše sunarodnike, kao i one iz bivših jugoslovenskih republika, predstavlja cilj kojem se teži. Pored istorijskih, tradicionalnih veza koje postoje, Austrija, a Beč posebno, najbolji su primer savršeno organizovane, uredjene, bezbedne i perspektivne životne i radne sredine, što ohrabruje i opredeljuje.\nU prilog svemu evo i podatka da posao u Beču obavlja preko 800.000 zaposlenih u kompanijama i institucijama, a za samostalno vodjenje posla opredeljuje se deset puta manje ljudi. Zakon o zapošljavanju stranaca precizno uredjuje zapošljavanje onih koji nemaju austrijsko državljanstvo, a primenu kontroliše Zavod za zapošljavanje ( Arbeitsmarktservice )\nPosao u Beču i ostalim delovima Austrije podrazumeva da je radnik socijalno osiguran. To znači da poslodavac ima obavezu da prijavi radnika i plaća propisane doprinose, a za svaki posao koji se obavlja nesamostalno i zaradjuje više od minimalnog iznosa oslobodjenog doprinosa, radnik ima zdravstveno, penziono i osiguranje u slučaju nesreće. Naravno, i radnici koji samostalno obavljaju delatnost moraju da se osiguraju, srazmerno visini zarade koju ostvaruju.\nTu su i brojna savetovališta koja nude pomoć kod traženja posla, pružaju podršku nezaposlenima, hendikepiranim licima, podstiču na stručno usavršavanje i zastupaju interese radnika.\nI traženje posla u Beču, pristupanje ponudi poslova u Beču može biti stimulativno. Oglasi za posao, za upražnjena radna mesta, mogu se tražiti samostalno na različitim internet portalima i u štampi. Ovde ističemo Zavod za zapošljavanje ( AMS ), koji u svom segmentu elobRoom-u, ima posebno razvijene kriterijume za pretragu web stranica austriskih kompanija, čime znatno olakšava traženje posla u Beču.\nNaravno, ponuda poslova u Beču postoji i u okviru kooperacione mreže na evropskom nivou, poznate kao EURES (EURopian Employment Services), formirane da podstakne slobodno kretanje radne snage unutar Evripske unije. Kontakt je moguće ostvariti na sajtu EURES-a, ili putem elektronske pošte: eures.wien@ams.at .\nTroškovi života u Austriji drastično porasli\n25. juna 2017. 25. juna 2017. 0\nI u ekonomskim migracijama naših sunarodnika šezdesetih godina prošlog veka, kao i u ovim u poslednje dve decenije, Austrija, uz Nemačku, predstavlja najčešći izbor. Posao u Austriji, kao i …


SO Zajecar zatvara glavne saobracajnice u interesu gradana\nCentar postaje pešacka zona\nZAJECAR - Predsednik IO Skupštine opštine Zajecar, Pavle Stanojevic je na pitanje ko i zbog cega je zatvorio cetiri glavne saobracajnice u gradu u vecernjim satima, na jucerašnjoj redovnoj konferenciji za novinare rekao da je ideja bila njegova, i predsednika SO Gorana Petrunovica, koju je usvojio Savet za bezbednost saobracaja.\nPrema recima Stanojevica, na prvom mestu želelo se ugoditi Zajecarcima kako bi u letnjim mesecima, tacnije u periodu od maja do oktobra, nesmetano mogli da šetaju gradom. Na konferenciji je još receno da je autobuski saobracaj iz pravca Niša, koji je zbog ove zabrane predstavljao problem, sada regulisan.\nStanojevic se složio sa konstatacijom da zabrana vožnje automobila u pešackoj zoni saobracajno nije valjano obeležena, zbog cega mnogi vozaci upadaju u zamku i placaju kazne i obecao da ce to biti ispravljeno. Razmatrace se i mogucnost da oni koji stanuju u tim delovima grada dobiju nalepnice za automobile kako bi bili izuzeti od zabrane.\nLjuba Đuricic, direktor JP "Prostor" je istakao da je u planu da centar Zajecara bude trajna pešacka zona i to tokom celog dana kada bude izgradena Moravska ulica.\nRTB Bor u saradnji sa "Dajmler-Krajslerom" uvodi novu tehnologiju\nLeskovac: U Komesarijatu za izbeglice, slab odziv za registraciju\nPirotski odbor JUL-a iskljucio doskorašnje funkcionere


Teretni železnički saobraćaj između Jivua i Evrope porastao 151 odsto u prvoj polovini godine - Kineski Radio Internacional\n2020-07-06 11:23:38 | CRI\nBroj putovanja teretnih vozova iz kineskog grada Jivua u Evropu dostigao je 296 putovanje u prvoj polovini ove godine, što je povećanje za 151 odsto u odnosu na isti period prošle godine, objavila je Kineska železnička grupa.\nVoz sa 100 TEU (jedinica za merenje teretnih kontejnera) krenula je u petak iz grada Jivua, međunarodnog veleprodajnog centra sveta, u Madrid. To je bio 300. teretni voz između Kine i Evrope koji je napustio Jivu od 1. januara ove godine.\nDo prošlog petka, ukupni broj putovanja teretnih vozova iz Jivua u Evropu dostigao je 25.000 TEU.\nOd 5. maja, iz Jivua je dolazilo 20 teretnih vozova za Evropu svakog nedelje.


Vojvodina: Za proizvodnju vina, rakije i piva 50 miliona dinara - Novosti - Turistički svet\nVojvodina: Za proizvodnju vina, rakije i piva 50 miliona dinara\nPredsednik Pokrajinske vlade Igor Mirović uručio je ugovore vredne 50 miliona dinara za nabavku opreme za proizvodnju vina i rakije i za sufinansiranje investicija za nabavku opreme za proizvodnju piva.\n- Iz godine u godinu mi izdvajamo sve veća sredstva kako bismo podigli i unapredili specijalizovane grane poljoprivrede, vinogradarstvo, voćarstvo i proizvodnju hmelja, grane koje na većim površinama i sa modernijom opremom želimo u narednim godinama u AP Vojvodini - kazao je predsednik Mirović.\n- Ovih podsticaja ne bi bilo, niti je moguće iz godine u godinu povećavati finansijska sredstva, da nismo uspeli da konsolidujemo naše javne finansije. Pripremamo budžet za sledeću godinu od 80 milijardi dinara, odnosno 18 milijardi više nego što smo zatekli 2016. godine, i ta razlika uneta je u tkivo ekonomskog razvoja AP Vojvodine - dodao je predsednik Mirović.\n- Po prvi put, Pokrajinska vlada ove godine uvela je mere za finansiranje nabavke nove opreme za prozvodnju piva malim proizvođačima. Istovremeno, u ovoj godini po drugi put realizujemo i konkurs namenjen nabavci nove opreme za proizvodnju vina i rakije. Od 2017. godine do danas izdvojili smo ukupno 211 miliona dinara za sektor proizvodnje vina i rakije i na to smo veoma ponosni jer ranije ovaj sektor nije bio prepoznat. Nastavićemo sa ovom podrškom i u narednom periodu - kazao je sekretar za poljoprivredu, vodoprivredu i šumarstvo Vuk Radojević.


Pre ravno 17 godina došlo je do stravičnog zločina nad nedužnim narodom Savezne Republike Jugoslavije. Nažalost, mnogi su to nesrećno vreme, tih stravičnih 78 dana bombardovanja brzo zaboravili i zbog toga je neophodno da se svake godine, u svim mestima koja su doživela razaranja od strane "Milosrdnog anđela", održavaju tribine pod nazivom "Sećanjem protiv amnezije" (kao što su to uradili Užičani u organizaciji njihovog Društva istoričara). Na tim skupovima, potrebno je obeležavati godišnjice biološko-hemijskog genocida nad narodom Srbije od strane 19 zemalja NATO saveza, udruženom zločinačkom poduhvatu protiv civilnog stanovništva. Ono što je posebno potrebno stalno naglašavati i ukazivati na to, jeste činjenica da se posledice ove zločinačke agresije osećaju i dan-danas i da će se osećati hiljadama godina u budućnosti (bolje reći, zauvek). Zato je potrebno ovu agresiju osuditi i štetu (koliko-toliko) nadoknaditi, jer je nemoguće vratiti nevine žrtve. Po svim pravilima međunarodnog prava, agresori moraju da nadoknade materijalnu i nematerijalnu štetu nevinim žrtvama, pre svega, zbog činjenice da su, posle samo nekoliko godina od ovog zločina, najviši predstavnici pojedinih zemalja koje su učestvovale u bombardovanju SR Jugoslavije 1999. godine, izjavili da je to bio pogrešan čin. To priznanje protivpravnosti NATO bombardovanja naše zemlje predstavlja veliku opomenu Srbiji da ovakav zločin ne sme nikada da zaboravi i da ona mora da traži nadoknadu učinjene štete, koja se sada najviše sastoji u tome što će vek poluraspada uranijuma, kojim su nas bombardovali, trajati preko 4,5 milijardi godina?!\nPrema tome, 1999. godina, nažalost, nije prošlost, jer ekološke promene, zagađivanje životne sredine, uništavanje biodiverziteta, zdravstveni problemi i povećano oboljevanje stanovništva (pre svega, od kancera) traju još uvek i trajaće u nedogled5. Sve se to ogleda na našem zdravlju i na "zdravlju" okoline koja nas okružuje. Takođe, kada je reč o ekološkoj, hemijskoj i radiološkoj katastrofi na prostoru Savezne Republike Jugoslavije, posebno južne srpske pokrajine Kosova i Metohije, treba ukazati da je drastičan porast obolelih od karcinoma direktna posledica upotrebe municije "obogaćene" osiromašenim uranijumom. Predstavnici NATO alijanse, pre svega, zvaničnici SAD-a, pa čak i Ujedinjenih nacija, pokušavali su, najpre, da sakriju takve poražavajuće podatke, ali je istina, ubrzo, izašla na videlo, jer su sami vojnici koji su ušli na Kosovo i Metohiju posle zaključenog Vojno-tehničkog sporazuma u Kumanovu (tzv. Kumanovski sporazum od 9. juna 1999. godine) i piloti koji su učestvovali u bombardovanju o tome progovorili. Neki su to učinili, jer su se kod jednog broja vrlo brzo pokazali simptomi različitih bolesti (pre svega, karcinoma pojedinih organa), dok je kod drugih proradila savest i nisu mogli da ćute o zločinima koje su, samo par godina pre toga, učinili nad nedužnim stanovništvom. Naime, sami italijanski vojnici, već dugi niz godina, pokušavaju da ukažu javnosti na dešavanja tokom NATO bombardovanja SRJ i da dokažu da je njihovo narušeno zdravlje posledica upotrebe osiromašenog uranijuma prilikom te zločinačke akcije. Takođe, veoma šokantno deluje i svedočenje jednog španskog pilota, koji je učestvovao u bombardovanju SRJ svojim borbenim avionom F-18, prema kome su vlade zemalja NATO alijanse izvršile agresiju na jednu suverenu zemlju i pritom šire lažne vesti o karakteru, toku i posledicama rata. On je u svom intervjuu posvedočio da stradanje civilnog stanovništva "nije bila greška, nego plan", kao i da "nema ni jednog novinara koji zna šta se tačno dešavalo u Jugoslaviji, jer se uništavala zemlja, bombardovanjem novim oružjem, otrovnim nervnim gasovima, uranskim bombama, napalmom, sterilišućim hemijskim supstancama, herbicidima koji truju useve i slično".\nNa osnovu svega rečenog, koautori ovog rada smatraju da je neophodno pokrenuti postupak za naknadu štete prouzrokovane oružanom akcijom NATO alijanse u Saveznoj Republici Jugoslaviji 1999. godine i da je to potrebno učiniti što pre (bez obzira što ratni zločin ne zastareva), jer se protekom vremena, nažalost, zaboravljaju stravične scene nedozvoljenog, protivzakonitog delovanja ove vojne organizacije, koja je često puta koristila nedozvoljenu municiju, svesna činjenice kakve posledice u budućnosti takvo oružje ostavlja na stanovništvo i generacije koje dolaze. To još više povećava odgovornost samog NATO-a, kao i svih država članica ovog saveza, jer su bili svesni svojih postupaka i potpuno upućeni u katastrofalne posledice po život i zdravlje ljudi, kako svojih vojnika koji su tu privremeno boravili, tako i stanovništva koje ostaje da živi na bombardovanim teritorijama. Srbija ne treba da razmišlja da li da pokrene ovaj postupak ili ne. To je njena dužnost prema svojim građanima, jer je ova oružana akcija samo jedna u nizu, koja je razlog tragične sudbine jednog nedužnog naroda suverene zemlje Jugoistočne Evrope. Naša zemlja ima kapacitete neophodne za pokretanje takve kampanje, realizaciju postupka naknade štete i ispravljanje nepravde koja je naneta Srbiji i srpskom narodu. Naravno, stručnjaci različitih orijentacija i profesija, pre svega pravnici, treba da se opredele i izaberu onaj put koji je najkraći i najefikasniji, a izbor treba tražiti, ili u primeni pravila međunarodnog javnog prava, ili u primeni pravila pojedinih nacionalnih pravnih sistema (tu mislimo, pre svega, na pravila ustavnog, građanskog, privrednog i drugih grana prava).


Električni moped... na naduvavanje?! (VIDEO) - SVET KOMPJUTERA\nEksplozija popularnosti električnih skutera, bicikala i mopeda tokom poslednjih nekoliko godina pokazala nam je kolika je potreba populacije za jednostavnim, a brzim prevoznim sredstvima. Grupa studenata sa Tokijskog Univeziteta predstavila je ranu verziju svog projekta nazvanog Poimo, skraćeno od POrtable and Inflatable MObility, (engl. pokretnost koja je prenosna i na naduvavanje).\nU pitanju je električni skuter čiji „ram” čine elastične cevi od termoplastičnog poliuretana koje svoj operativni oblik dobijaju tek kada se napumpaju poput lopte ili dušeka za plažu. Poimo može da se napumpa za manje od jednog minuta (unutrašnji pritisak je oko 50 kilopaskala ili pola od pritiska u fudbalskoj lopti) i da istovremeno bude dovoljno čvrst da nosi težinu putnika, ali i dovoljno mek da može bez straha da se koristi na površinama za pešake i bude dovoljno je bezbedan za najmlađe učesnike u saobraćaju.\nTežina prototipa je oko 5,5 kilograma, ali razvojni tim je uveren da daljim usavršavanjem mogu da dodatno smanje težinu uređaja koji zajedno sa prenosnom pumpom može da se nosi u rancu. Sem toga, sistem ostavlja mogućnost za modifikovanje dela skutera koji se naduvava u skladu sa željama i visinom korisnika. Razvojni tim se nada da će komercijalni model ovogh uređaja postaviti na noge do sledećeg maja, kada se u Jokohami održava naredna Konferencija o ljudskim faktorima u kompjuterskim sistemima.\nBesplatan dokumentarac o pravljenju kultnog filma „Tremors” (VIDEO)


139 GODIŠNJICA OD NASTANKA SRPSKOG DRUŠTVA CRVENI KRST – Balkanekspresrb.rs\nPredsednik CKS dr Dragan Radovanović je rekao da se ideja o osnivanju Crvenog krsta rodila u vreme Hercegovačkog ustanka i potrebe da se pomogne velikom broju ranjenih i prognanih\nDANAS je u Beogradu obeležena 139 godišnjica od nastanka i međunarodnog priznanja Srpskog društva Crveni krst.\nNa svečanosti je mnogobrojne goste i članove Crvenog krsta predsednik dr Dragan Radovanović potsetio da je organizacija Crveni krst osnovana 1876. godine na inicijativu dr Vladana Đorđevića kao jedna od prvih petnaest nacionalnih društava u svetu.\nIdeja o osnivanju Crvenog krsta rodila se u vreme Hercegovačkog ustanka radi\npotrebe da se pomogne velikom broju ranjenih i prognanih.\nPrvi predsednik bio je mitropolit Mihajlo Jovanović, veliki humanista.\n“Danas posle 139 godina imamo 278.073 članova (199.450 su mladi) sa 186 organizacionih celina i 4.405 oblika osnovnog organizovanja, rekao je Radovanović.\nGostima se obratila i Jelena Stijačić, šefica Regionalne delegacije Međunarodnog komiteta Crvenog krsta. Rekla je da MKCK “visoko ceni doprinos srpskig crvenog krsta humanitarnom delovanja na međunarodnom planu”.\nInače, treba potsetiti da je prošle godine intervenisao u 81 gradu i opštini i pružio pomoć za 37.652 porodice.\nU 2014 godini vanredne situacije su proglašenene zbog ekstremnih zimskih uslova i snežnih nanosa na Koridoru 10 krajem januara, zatim zbog poplava u aprilu i klizišta u maju, zatim zbog poplava i klizišta u septembru kao i ledenih kiša I havarija električne mreže u decembru.


Mega Leks - Blic Sport\nPETI POKUŠAJ Milojević: Hoćemo prvi trijumf nad Partizanom ove sezone\nTrener košarkaša Mega Leksa Dejan Milojević rekao je da njegova ekipa duel sa Partizanom čeka sa dozom rasterećenosti, ali da priželjkuje prvu pobedu nad crno-belima ove sezone iz petog pokušaja.\nDžikić: Mega je opasna i talentovana, bez potcenjivanja\nTrener košarkaša Partizana Aleksandar Džikić pozvao je na oprez protiv Mega Leksa na zatvaranju regularnog dela Superlige Srbije, podsetivši da se situacija pred plej-of još nije iskristalisala prema pozicijama.\nBEZ PRAVA NA KIKS Milojević: Pobeda nad Spartakom neophodna u borbi za ABA ligu\nKošarkaši Mega Leksa u utorak (19) nastavljaju takmičenje u Superligi, kada će u Subotici gostovati Spartaku, a trener Dejan Milojević istakao je da njegovi igrači nemaju više prava na kiks.\nTrener košarkaša Mega Leksa Dejan Milojević rekao je da njegovi igrači ni u jednom trenutku ne smeju da se opuste u predstojećem meču protiv Vršca. Utakmica se igra u Sremskoj Mitrovici u subotu od 19 sati u okviru trećeg kola Superlige.\nPauzu do početka nacionalnog košarkaškog prvenstva, u Mega Leksu iskoristili su da naprave prvi presek sezone. Generalni menadžer kluba Goran Ćakić je istakao da se klub nalazi na pravom putu.\nKRAJ Mega Leks poražen sa 25 poena razlike na oproštaju od Evrope!\nKošarkaši Mega Leksa deklasirani su u hali "Pinki" od ekipe Tenerifa sa 73:98 u poslednjem kolu prve faze Lige šampiona i tako se oprostili od evro-scene za ovu sezonu.\nIPAK JE TO JUVENTUS Mega nezrela za "staru damu", treći poraz u Ligi šampiona\nKošarka nije fudbal, ali je Juventus ipak bio prejak za Mega Leks. Litvanski tim slavio je u Sremskoj Mitrovici u četvrtom kolu FIBA Lige šampiona rezultatom 79:77 (20:17, 18:16, 23:16, 18:28).\nKošarkaši Mega Leksa poraženi su u Baru od Mornara rezultatom 87:85 (19:15, 22:27, 19:28, 27:15) u trećem kolu D grupe FIBA Lige šampiona.\nŠteta... Bili su košarkaši Mega Leksa blizu pobede protiv ekipe Cedevite, ali su u petom kolu ABA lige u dramatičnoj završnici ostali bez trijumfa u Sremskoj Mitrovici (85:82).\nMilojević: Sport je lep jer ne pobeđuju uvek bolji, pokušaćemo da iznenadimo Zvezdu\nTrener košarkaša Mega Leksa Dejan Milojević rekao je da će njegova ekipa pokušati da pobedi aktuelnog šampiona Crvenu zvezdu u predstojećoj utakmici Jadranske lige.\nISKRENO Milojević: Nismo zaslužili pobedu\nTrener košarkaša Mega Leksa Dejan Milojević rekao je da njegova ekipa zbog lošije igre u drugoj četvrtini nije zaslužila pobedu protiv Budućnosti, ali da veruje da će kako takmičenje u ABA ligi bude odmicalo igrati sve bolje.\nMilojević: Pokušaćemo da se podignemo posle poraza od FMP-a i iznenadimo Budućnost\nTrener košarkaša Mega Leksa Dejan Milojević rekao je da će njegova ekipa pokušati što pre da se podigne posle poraza od FMP-a i da će probati da iznenadi Budućnost u predstojećem meču Jadranske lige.\nMega savladala Kluž za četvrtu pobedu u pripremnom periodu\nDan posle promocije tima u Sremskoj Mitrovici, košarkaši Mega Leksa došli su i do četvrte pobede u pripremnom periodu pošto su savladali rumunski Kluž sa 97:91 (26:19, 18:24, 23:19, 30:29).


Ovo je poslednja od pet priča hispanoameričkih pisaca koje su u „mini ciklusu“ objavljene kao –Vikend priča korzoportala. Na ovaj način podržali smo diplomirane hispaniste sa Katedre za iberijske studije Filološkog fakulteta u Beogradu koji žele da se bave književnim prevođenjem. […]\nKorzoportal u mini ciklusu promoviše diplomirane hispaniste sa Katedre za iberijske studije Filološkog fakulteta u Beogradu koji žele da se bave književnim prevođenjem. Bojana Kovačević Petrović nekima od njih predavala je kao saradnica na predmetu Traduktologija na master studijama, a neki su joj se javili želeći da […]\nKorzoportal u ovom ciklusu promoviše diplomirane hispaniste sa Katedre za iberijske studije Filološkog fakulteta u Beogradu koji žele da se bave književnim prevođenjem. Bojana Kovačević Petrović nekima od njih predavala je kao saradnica na predmetu Traduktologija na master studijama, a neki su joj se javili […]\nU Vikend priči petkom, korzoportal u ovom ciklusu promoviše diplomirane hispaniste sa Katedre za iberijske studije Filološkog fakulteta u Beogradu koji žele da se bave književnim prevođenjem. Bojana Kovačević Petrović nekima od njih predavala je kao saradnica na predmetu Traduktologija na […]


Stručni radnici JU “Centar za socijalni rad”učestvuju na Okruglom stolu\nStručni radnici JU “Centar za socijalni rad” Banja Luka u periodu od23.-24.06.2022. učestvuju na Okruglom stolu koji organizuje Ministarstvozdravlja i socijalne zaštite, a u saradnji sa Savezom udruženja stručnihradnika socijalne djelatnosti iz Republike Srpske, uz podršku UNICEF-a. Okrugli sto se održava u hotelu San u Laktašima, a tema je “IzradaStrategije socijalne zaštite sa elementima dječije […]\nDvodnevna obuka u Sarajevu u organizaciji Save the Children-a\nUčesnici smo i dvodnevne obuke koju organizuje Međunarodna organizacijaSave the children u Sarajevu, u periodu od 21.06.-23.06.2022. godine. U pitanju je obuka za primjenu Programa za razvoj socio-emocionalnihkompetencija djece, gdje će biti predstavljeni ciljevi, sadržaji i načinrealizacije samog Programa. I stručni radnici naše Ustanove dali su svoj doprinos ovoj obuci gdjesu govorili o dječijem razvoju […]\nKreativna radionica za projekat “I virtualno je vitalno”\nU sklopu projekta “I virtualno je vitalno” danas je održana kreativnaradionica pod nazivom “Heklarije nisu igrarije”, koju je održalaSnježana Tadić, penzionerka iz Banja Luke. Kreativni rad opušta, smiruje i čini da uz malo truda i mašte usrećiteone koje volite, a današnja tema je bila kako isheklati Hello Kitty,mačku u ružičastoj haljini koju sva djeca vole. […]\nEdukacija za hraniteljstvo na Jahorini\nStručni radnici naše Ustanove učestvuju u Stručnoj edukaciji zapotencijalne hraniteljske porodice, koja se održava na Jahorini, uperiodu od 20.06.-23.06.2022. godine. Predavači-edukatori su zaposlenici JU “Centar za socijalni rad” BanjaLuka Radmila Dašić, Neda Dragić i Snježana Maksimović, koje govore okompetenciji hranitelja, porodičnom okruženju i značaju odrastanja uporodici, kao i o životnim krizama i komunikaciji u porodici. […]\nBili smo učesnici edukacije koju organizuje “Krug”\nStručni radnici JU “Centar za socijalni rad” Banja Luka uzeli su učešćeu online seminaru pod nazivom “Granični poremećaj ličnosti uadolescenciji”. Dvodnevni seminar bio je u organizaciji Ordinacije za dječijupsihijatriju i psihoterapiju djece i odraslih “Krug” iz Novog Sada aautorke su bile dr sci med. Jasminka Marković, specijalista dječijepsihijatrije i dr sci Jelena Srdanović Maraš, specijalista […]\nProjekat Creative together\nU okviru projekta “Creative together” koordinator na ovom projektu, Aleksandra Kovačević, u petak je Udruženju “Nova generacija” donirala pakete pomoći i podrške. Projekat se realizuje u saradnji sa srpskom zajednicom u Beču a uz podršku Predstavništva Republike Srpske iz Austrije. Paketi odjeće, obuće, sredstva za higijenu, igračke su podrška Udruženju “Nova generacija”. Sama donacija je […]\nPotpisan Memorandum za edukaciju hraniteljskih porodica u RS\nDanas je potpisan Memorandum za edukaciju potencijalnih hraniteljskih porodica u Rep.Srpskoj, između Ministarstva zdravlja i socijalne zaštite RS i direktora JU “Centar za socijalni rad” Banja Luka, Kozarska Dubica, Novi Grad i Čelinac. Ministar zdravlja i socijalne zaštite Republike Srpske Alen Šeranić i direktori JU Centar za socijalni rad Novi Grad Daniela Gojić, JU Centar […]\nI virtualno je vitalno\nU sklopu projekta ” I virtualno je vitalno”, danas je održana radionica pod nazivom “Pametni telefoni”, predavač je Marija Balaban, apsolvent Mašinskog fakulteta Univerziteta u Banja Luci. Predavanju su prisustvovali korisnici programa “Zdravo starenje” Banja Luka, “Centar za zdravo starenje” Novo Sarajevo, “Gerontološki centar” Novi Sad, “Humanost” Skoplje i “Dom-1.oktobar” Stari Lec.I Virtualno je Vitalno.\nUčešće na prvom okruglom stolu Udruženja socijalnih radnika\nUzeli smo učešće i na prvom okruglom stolu koji organizuje Udruženje socijalnih radnika RS i Studijski program Socijalni rad gdje smo govorili o položaju socijalnog rada u društvu i o mogućnostimazapošljavanja socijalnih radnika u Republici Srpskoj. https://fpn.unibl.org/sr/novosti/1608-okrugli-sto-uloga-i-polozaj-socijalnog-rada-u-drustvu-republike-srpske?fbclid=IwAR1Z_H06hW72cycuAOcjl6Scoi5dmNd0GRBDA12pkbUvOmsS3z0HbrEdmvY\nPredstavnici JU CSR BL učestvuju u treningu za trenere uSarajevu!\nPonovo smo na edukaciji Predstavnici JU “Centar za socijalni rad” Banja Luka učestvuju u treningu za trenere koji organizuje Međunarodna organizacija Save the children. Trodnevni trening organizuje se u Sarajevu na temu: “Očuvanje sigurnosti djeteta”. Naši stručni radnici imali su prezentaciju na temu: ” Očuvanje sigurnosti u zajednicama pod rizikom”, gdje su govorili o prevenciji […]


Organizacija društvenog aktivizma » UNHCR poziva Vladu da donese amandmane nacrta zakona o prebivalištu i boravištu građana\nUNHCR poziva Vladu da donese amandmane nacrta zakona o prebivalištu i boravištu građana\nPravo na državljanstvo je osnovno ljudsko pravo predviđeno Članom 15. Univerzalne deklaracije o ljudskim pravima. Osobe bez ličnih dokumenata suočavaju se sa problemima dokazivanja svog državljanstva i nalaze se u riziku od apatridije. Ovim licima su često uskraćena osnovna prava, pristup zapošljavanju, stanovanju, obrazovanju i zdravstvenoj zaštiti. Lica koja ne poseduju lična dokumenta ne mogu da upišu svoju decu u matične knjige rođenih, te jednostavno ne postoje su svojim društvima. Sve osobe, bez obzira na poreklo, imaju prava na lična dokumenta. Imajući u vidu mandat UNHCR da sprečava pojavu lica bez državljanstva, Agencija poziva sve vlade da poštuju osnovno pravo svojih građana na lična dokumenta.\nNedavno istraživanje Lica u opasnosti od apatridije u Srbiji koji je UNHCR sproveo 2010. godine utvrdilo je da se 6,8% Roma u Srbiji suočava sa rizikom od apatridije usled nedostatka upisa u matične knjige rođenih i/ili odsustva ličnih dokumenata. Imajući u vidu procene broja Roma u zemlji vlade Srbije, više od 30.000 Roma moglo bi biti u riziku od apatridije. Zaštitnik građana Republike Srbije skrenuo je pažnju UNHCRa na slučaj Slobodana Jovanovića, naglašavajući da postoje i lica koja nisu pripadnici romske zajednice a koja se takođe suočavaju sa ozbiljnim problemima pri registraciji prebivališta/boravišta i pribavljanju ličnih dokumenata. Nedostatak prijave boravišta u Srbiji onemogućava pristup ličnim dokumentima i drugim osnovnim pravima. Usled toga, mnoga lica ne poseduju relevantne dokaze potrebne za utvrđivanje njihovog državljanstva.\nNa dan kada UNHCR obeležava 50. godišnjicu Konvencije o smanjenju pojave lica bez državljanstva, predstavništvo UNHCR-a u Srbiji preporučuje vladi Srbije da hitno reši ovo osnovno pravo izmenom zakona i uspostavljanjem institucionalnih kapaciteta za dokumentovanje državljanstva pojedinaca. Pravne nedostatke za rešavanje problema prebivališta/boravišta mnogih koji žive u neformalnim naseljima ili koji nemaju dom trebalo bi hitno otkloniti putem izmena zakona u skladu sa postojećim međunarodnim standardima. Time bi se ovim ljudima omogućilo da prijave prebivalište/boravište, pribave lična dokumenta i uživaju svoja Ustavom zagarantovana prava i pravo na državljanstvo. Problem ličnih dokumenata je globalni problem, a njegove teške posledice nažalost često prolaze nezapaženo. UNHCR nudi svoju stručnu pomoć državnim organima pri rešavanju ovog problema.


Nedovoljna zastupljenost žena u kreiranju politika u naučnoj zajednici\nHomeVestiNedovoljna zastupljenost žena u kreiranju politika u naučnoj zajednici\n11/02/2019 Redakcija BALKAN TV Vesti, za slajder 0\nPotpredsednica Vlade Republike Srbije Zorana Mihajlović izjavila je danas da i pored činjenice što žene više upisuju i završavaju visoke škole i fakultete, kao i što su brojnije među doktorima nauka, u nauci se i dalje suočavaju sa brojnim poteškoćama u karijernom napredovanju, dok ih među članovima SANU ima tek 10 odsto.\nMihajlović, koja je i predsednica Koordinacionog tela za rodnu ravnopravnost, istakla je, povodom Međunarodnog dana žena i devojčica u nauci, da Srbija prednjači u odnosu na Evropu kada je broj žena istraživača u pitanju – 48,4 odsto u odnosu na 40 odsto, što je prosek na nivou Evropske unije.\nOna je međutim podvukla da devojčice i žene treba ohrabriti da uđu u svet informaciono-komunikacionih tehnologija, inženjerstva, kao i građevinarstva, gde još dominiraju muškarci.\nPrema njenim rečima, iako žene u većem broju završavaju osnovne i doktorske studije, nema ih dovoljno u takozvanim STEM naukama, pre svega tehnologiji i inženjerstvu.\nRadna mesta u budućnosti biće sve više vođena inovacijama i tehnologijom i ako ne premostimo razlike u ovim oblastima, rodni jaz će biti sve veći, ocenila je potpredsednica Vlade.\nMihajlović je naglasila da stanje u visokom obrazovanju u Srbiji karakterišu rodna neravnopravnost, snažna vertikalna segregacija i nedovoljna zastupljenost žena u donošenju odluka i kreiranju politika na univerzitetima i u naučnoj zajednici.\nPatrijarhalni obrasci su prisutni i to nije ništa novo, ali čine da u toj hijerarhiji žene ostanu iza, boreći se sa brojnim barijerama i neretko težim usklađivanjem porodičnih obaveza sa profesionalnim razvojem u odnosu na muške kolege, napomenula je ona.\nŽene u nauci, kako je dodala, i treba da budu nositeljke promena, i to ne samo u obrazovanju, nego u društvu koje teži većoj rodnoj ravnopravnosti\nMihajlović je poručila svim devojčicama i ženama da nikada ne odustaju od svojih ciljeva, da ne podležu predrasudama i rodnim stereotipima, već da se vode svojim znanjem i sposobnostima.\nUručena protestna nota otpravniku poslova Ambasade Republike Hrvatske\nATP lista: Đoković i dalje na vrhu, napredak Krajinovića


Evo na koju bolest ukazuje često znojenje: Ako se budite sa znojem na licu, odmah kod ljekara! – Region Live\nPrema istraživanjima pojačano znojenje javlja se kod osoba koje boluju od dijabetesa tipa 2 i uzimaju insulin.\nUkoliko se pored znojenja javlja osećaj gladi, suha usta i srce ubrzano i jako kuca, onda je moguće da patite od niskog šećera u krvi. Hipoglikemija se ispoljava i tokom spavanja, tako što imate jake glavobolje, umorni ste i kada se probudite, znojavi ste.\nPojačano znojenje može da ukazuje i na još neka opasna stanja, kao što su probemi sa nervnim sistemom, srčani udar, određeni tipovi karcinoma, opasne infekcije i anksioznost. Ukoliko se često budite mokri od znoja ili se pojačano znojite, čak i kada nije toplo vrijeme, onda obavezno idite kod doktora kako bi znali da li postoji rizik od neke bolesti.


Kada je u pitanju vakcinacije, imamo nedvosmislen stav da ona ne sme da se prekine jer bismo vrlo brzo imali pojavu epidemije bolesti\n– Beležimo smanjen odziv za vakcinaciju, a redovna vakcinacija ne bi smela da stane – kazala je epidemiolog i zamenica direktora Instituta za javno zdravlje “Milan Jovanović Batut” Darija Kisić Tepavčević.\nOna je odgovarajući na pitanja novinara na konferenciji na kojoj se objavljuju podaci o novozaraženim pacijentima od novog korona virusa pojasnila zašto je u ovom trenutku važno da se ne prestaje sa vakcinacijom za druge bolesti.\n– Kada je u pitanju vakcinacije, imamo nedvosmislen stav da ona ne sme da se prekine jer bismo vrlo brzo imali pojavu epidemije bolesti koje su jednako opasne kao i korona virus. Vidimo da jeste u ovom momentu smanjen odziv za vakcinaciju, što jeste za očekivati – kaže Kisić Tepavčević.\nTagovi :Darija Kisić Tepavčević, epidemija korona virusa, vakcinacija


Marvel uveliko planira filmove koje ćemo gledati za sedam godina\nMarvel / 01 05 2018\n"Imamo čitavo kreativno bogatstvo na raspolaganju"\nMCU nema nameru da se završi, a Marvel Studios, sada već tradicionalno, konstruiše svoje projekte više godina unapred nego što je to obično slučaj sa filmskim studijima.\nAP News javlja da je predsednik Marvel Studiosa, Kevin Feige, već imao sastanke oko filmova koji bi se pojavili u bioskopima tokom 2024. i 2025. godine. Naravno, nije imao nameru da podeli poneki detalj o tim filmovima, ali je najavio nekoliko iznenađenja za MCU.\n"Uvek razmišljamo unapred," potvrđuje Feige. "Taman kada mislite da možete da nas "priheftate" za jedan pravac, mi krenemo u potpuno drugom, i to će se dešavati posle Infinity Wara, kada bude počela da se "zida" nova faza ka sledećim Avengersima (potencijalni Avengersi 5, a ne 4, prim. aut.). Danas smo, recimo, sastančili na temu 2024. i 2025. godine."\nFiege je objasnio da u Marvelu ima mnogo priča koje još uvek nisu adaptirane, a neke od njih su vezane za likove koje smo gledali u tri, ako ne i više filmova:\n“Postoje momenti koji su ključni za naše likove u stripovima, neke od tih likova ste gledali u tri i više filmova, a mi se toga još nismo ni dotakli. To je čitavo kreativno bogatstvo iz kojeg možemo izvlačiti šta poželimo."\nJedan od tih "ključnih momenata" koji, recimo, braća Russo kao reditelji Infinity Wara priželjkuju, jeste "Secret Wars", koji bi odlično poslužio kao prvi MCU/X-Men crossover.\nNo, vratimo se u sadašnjost za kraj. Pročitajte našu recenziju deset godina "zidanog" Infinity Wara, kao i detalje o zapletu u Ant-Man and the Wasp, koji će morati da poveže dosta toga što Infinity War nije objasnio.\nS tim u vezi, objasnili smo i "after-credits" scenu u Infinity Waru, koja je mnoge koji nisu upućeni u blisku budućnost MCU-a prilično zbunila.


„Karavan zimnice” ovog vikenda na pijaci „Zemun”| Grad Beograd\nOvog vikenda, u subotu i nedelju, 27. i 28. novembra, od 8 do 16 sati na pijaci „Zemun” biće održan „Karavan zimnice”, saopšteno je iz JKP „Gradske pijace”.\nPijaca „Zemun” biće kao i uvek mesto za nabavku svežih i kvalitetnih namirnica, ali i prava riznica poznatih ukusa domaće zimnice pripremljene po tradicionalnoj recepturi.\nDomaćice koje nisu stigle da pripreme zimnicu, predstojećeg vikenda moći će da se snabdeju kvalitetnim domaćim proizvodima. Poljoprivredni proizvođači iz cele Srbije predstaviće svoje slane i slatke specijalitete posetiocima koje očekuje bogat izbor ajvara, raznih slanih salata, kompota, sušenog voća, džemova, slatka, meda, vina, rakije, kao i mnogih drugih proizvoda za zimsku trpezu koji se mogu naći samo na beogradskim pijacama.\nOrganizacijom „Karavana zimnice” JKP „Gradske pijace” pokazuje da u svakom segmentu brine o potrebama savremenog potrošača, ali i da predstavlja značajnu kariku u lancu plasmana autentičnih domaćih proizvoda.\nPijačni karavani na beogradskim pijacama organizuju se od 2015. godine na centralno gradskim pijacama koje se u sistemu preduzeća, kako bi svi naši sugrađani imali mogućnost kupovine najkvalitetnijih proizvoda na pijaci u svom komšiluku.


Tag / Maj / Vesti online\nNajtoplija godina ikada - 2016.\nPrethodni mesec bio je najtopliji ikada zabeležen. Maj je bio topliji od prosečnog za 0,93 stepeni Celzijusa, a 2016. godina će najverovatnije biti najtoplija ikada zabeležena.\nMaj, mesec masturbacije: O njima maštamo dok se zadovoljavamo\nMaj je međunarodni mesec masturbacije (srećan rad!). U to ime, kompanija koja se bavi proizvodnjom seks igračaka objavila je podatke o navikama muškaraca i žena tokom samozadovoljavanja.\nKusturica zna: Rusija će do maja rešiti sirijsku krizu!?\n"Pri postojećem stanju međunarodnih odnosa, samo Rusija može da dovede stvari u red i da reši sukobe u Siriji", izjavio je čuveni srpski režiser Emir Kusturica u intervjuu vebsajtu...\nBritaniju pogodio sneg u maju\nDa je januar ili februar, pa čak i mart, pa da razumete da počnemo vest rečima: ”Pao je sneg”... Ali u maju, kad mu vreme nije, sneg je pravo iznenađenje, i to iznenađenje koje je pogodilo...


Protesti radnika su za direktora Pošte "ČISTO POLITIČKI obojeni"\nVršilac dužnosti direktora Pošta Srbije Zoran Đorđević izjavio je da periodični protesti dela radnika Pošte imaju “čisto političke” razloge i rekao da će biti predloženo povećanje plata zaposlenima u tom preduzeću koje neće biti dato i rukovodstvu.\n“To apsolutno nema veze sa povećanjem plata, to je čisto politički obojeno. Razlozi za to su čisto politički”, rekao je Đorđević o protestima radnika.\nKazao je da Pošta Srbije ima jedan reprezenzativni sindikat i šest manjih, i da rukovodstvo pregovara sa sindikatima i konsultuje se sa njima.\nKako je Đorđević istakao, preduzeće je predvidelo povećanje mase zarada od 10 odsto. Vladi Srbije će biti predloženo da plate budu povećane samo onima koji se nalaze u tehnologiji, a da se rukovodstvu ne povećaju zarade, rekao je v.d. direktora.\nOčekuje se da oni koji primaju najniže plate imaju povećanje i do 17 odsto, rekao je Đorđević.\nOn je dodao da Pošte Srbije žele da sredstva za rad, bicikli, mopedi, automobili i uniforme “budu na višem nivou” i najavio nove usluge “s obzirom da ulazimo u digitalizaciju”.


Gojković o predlozima opozicije: Besmisleni su, prvi put čujem da stranke treba da uređuju medije | Insajder\nGojković o predlozima opozicije: Besmisleni su, prvi put čujem da stranke treba da uređuju medije\nPredsednica Skupštine Srbije Maja Gojković komentarišući sinoć iznete zahteve opozicije na protestu „Svi kao jedan“, izjavila je za RTS da su oni besmisleni, ali da će svakako tim povodom razgovarati sa predsednikom Srbije Aleksandrom Vučićem.\n"Nakon neočekivano malog broja građana na završnom mitingu, izneli su potpuno besmislene zahteve koji nemaju nikakav smisao, ali svakako ću ovih dana razgovarati sa predsednikom Republike Srbije o svemu", navela je Gojković.\nPodsetimo, sinoć nakon višečasovnog obraćanja govornika, organizatori protesta uputili su tri zahteva predstavnicima vlasti.\nFormiranje zajedničke komisije vlasti i opozicije za definisanje fer i poštenih izbornih uslova, izbor novog sastava REM-a koji bi na ravnopravnim osnovama predlagale poslaničke grupe vlasti i opozicije i izbor tehničkog rukovodstva i uređivačkog kolegijuma informativnog programa RTS-a i RTV-a u kojima će članove jednako predložiti i vlast i opozicija.\nNa pitanja novinara da li će zajednička komisija vlasti biti formirana, objasnila je da je ovo predizborna godina, te da se izborni zakoni ne mogu menjati nekoliko meseci pre izbora.\n"Ništa se nije menjalo od uslova i zakona koje su doneli političari, juče su te zahteve izneli političari koji su ih i doneli", rekla je Maja Gojković.\nKomentarišući zahtev da se izabere novi sastav REM-a, predsednica parlamenta je podsetila da je REM nezavisno regularno telo, te da se bira po Zakonu o elektronskim medijima.\n"Prvi put čujem da političke stranke treba da uređuju način na koji radi neka medijska kuća, pogotovo RTS koja je nacionalna televizijska kuća. Rekla sam da su svi zahtevi na brzinu smišljeni, posle šetnje i debakla u govorima...", navela je Gojković.\nPoručila je da vlast ne deli Srbiju, već da na nju gleda kao na "sigurnu kuću za sve građane" i da radi na tome da u Srbiji svakog dana bude bolje.\nOčekujem da opozicija dođe na sastanak u utorak\nOna je istakla i da očekuje da opozicioni poslanici dođu na sastanak koji je sazvala za utorak, kako bi razgovarali o tome kako da se poboljša rad parlamenta i kako da se bolje zastupaju interesi građana.\nOna je izjavila i da se mnogo buke diže oko 35 poslanika koji, kako kaže, "povremeno neće da učestvuju u delu rada" parlamenta.\nNa pitanje zašto u parlamentu više nema dijaloga vlasti i opozicije, predsednica Narodne skupštine odgovorila je da to nije istina.\n"Ima dijaloga između poslaničkih grupa koje podržavaju vladu i većeg dela opozicije koja učestvuje u radu parlamenta. Mnogo buke se diže oko toga što tačno 35 poslanika povremeno neće da učestvuje u delu rada, što niti predstavlja bojkot niti znak da nema dijaloga", rekla je Gojković.\nPodsetila je da je pozvala sve poslaničke grupe da u utorak razgovaraju o tome kako poboljšati rad Narodne skupštine, o procedurama koje su, kako kaže, nametnute od poslanika iz bivšeg režima, kao i da razgovaraju o amandmanima, dopunama dnevnog reda i kako da se bolje zastupaju interesi građana.\nIako su predstavnici opozicije koji bojkotuju rad parlamenta najavili da neće prisustvovati tom sastanku, predsednica parlamenta je, kako kaže, ubeđena da će se tom pozivu odazvati, budući da se, kako ističe, i na jučerašnjem protestu govorilo o dijalogu.


BIĆE TEŠKI PREGOVORI O POVEĆANJU PLATA Zaposleni u javnom sektoru u Njemačkoj nezadovoljni primanjima - Srpskainfo\nNjemački ministar unutrašnjih poslova Horst Zehofer rekao je da očekuje teške pregovore o povećanju plata sa predstavnicima sindikata od 4,8 odsto koliko traže za 2,3 miliona radnika javnog sektora u saveznoj i opštinskoj administraciji.\nSavezne vlasti su odlučne da postignu sporazum tokom pregovora – rekao je danas Zehofer pred prvu rundu razgovora u Potsdamu nedaleko od Berlina.\nZehofer je istakao da je kriza sa pandemijom virusa korona smanjila poreske prihode i time ograničila fiskalnu slobodu za javni sektor, posebno na opštinskom nivou.\nSavezne vlasti su od marta uvele niz simulativnih i mjera pomoći zbog kojih je parlament suspendovao parlamentarna ograničenja za zaduženje i dozvolio je rekordan iznos za zaduženje u ovoj godini od 217,8 milijardi evra.\nNešto ranije je ministar ekonomije Peter Altmajer naglasio da je državni budžet pomagao u oporavku od posljedica pandemije Covid-19 i da će privreda ove godine zabilježiti manji pad nego što je očekivano.\nSindikati “Verdi” i “DBB” tvrde da su radnici javnog sektora, posebno u zdravstvum imali ključnu ulogu tokom pandemije i da se to mora odraziti i u pregovorima o platama.\nZahtjev za povećanje plate od 4,8 odsto važi za period od 12 mjeseci.\nBiznis javni sektorNjemačkaplate\n"IMA NOVCA ZA PLATE" RS u regionu ima procentualno najmanji broj otpuštenih radnika\n"PENZIJE ĆE BITI POVEĆANE" Dodik istakao da neće biti ni smanjenje plata u Srpskoj\nTURIZAM I DALJE BILJEŽI LOŠE REZULTATE U Srpskoj u oktobru upola manje gostiju nego lani\nTURIZAM NA KOLJENIMA Španiju zahvatio talas prodaje hotela\nBRUTO PROIZVODNJA IZNOSILA JE 1.152 GIGAVAT-ČASOVA U septembru manja proizvodnja električne energije za 8,72 odsto


27. Septembar, 2016.\nPredsjedavajući Predsjedništva BiH Bakir Izetbegović, u prisustvu članova delegacije Vlade FBiH na čelu s premijerom Fadilom Novalićem, kao i drugih zvanica, danas će svečano otvoriti i pustiti u promet novoizgrađenu tunel na prijevoju Karaula.\nNovoizgrađena dionica magistralne ceste M18 Kladanj - tunel Karaula - Podpaklenik, na prijevoju Karaula, dodatno će skratiti putovanje svim građanima BiH, ali i turistima, koji imaju namjeru putovati na relaciji Sarajevo - Tuzla i obratno.\nOtvaranju će prisustvovati i direktor JP Ceste Federacije BiH Ljubo Pravdić, federalni ministar za promet i komunikacije Denis Lasić i delegat u Domu naroda Parlamentarne skupštine BiH Fahrudin Radončić.\nTunel Karaula se nalazi na cesti M18, dionica Kladanj - Podpaklenik preko prijevoja Karaula, dužine 902 m, s tunelom za evakuaciju dužine 435 m i otvorenim dijelom trase ispred i iza tunela, ukupne dužine 1.195 m.\nS obzirom na to da još nije implementirana treća faza izgradnje, puštanje u promet tunela Karaula ne bi bilo moguće tako da je, nakon završetka ugovorenih radova druge faze, pristupljeno izgradnji privremenih priključaka na magistralnu cestu M-18 kako bi tunel bio stavljen u funkciju.\nNakon kompletiranja svih faza izgradnje magistralna cesta M-18 će na novoizgrađenom dijelu dobiti potpuno novu trasu, a privremeni priključak će biti ukinut, najavljeno je iz Ureda Vlade FBiH za odnose s javnošću.


Broj pregleda : 6759472\n- Srbija je spremna na kompromis o predlogu rezolucije o Kosovu, koji je podnela Generalnoj skupštini UN, kako bi on bio prihvatljiv i Beogradu i međunarodnoj zajednici. Isključen je jedino kompromis u pogledu priznavanja nezavisnosti Kosova. Srbija računa na pomoć Evropske unije u rešavanju pitanja Kosova i do rešenja za Kosovo trebalo bi doći dijalogom Beograda i Prištine - istakao je Tadić i dodao:\n- Strateški cilj Srbije je članstvo u EU, a kada je reč o odnosima sa Velikom Britanijom, ima potencijala za unapređenje bilateralne saradnje - poručio je predsednik Srbije.\nS druge strane, britanski šef diplomatije Vilijam Hejg založio se za povlačenje srpske rezolucije iz Generalne skupštine UN.\n- Bilo bi najbolje da Srbija povuče rezoluciju o Kosovu, koju je podnela Generalnoj skupštini UN, i to bi bio najlakši način da Srbija napravi kompromis sa Evropskom unijom.\nZa Srbiju ne bi bilo dobro da doživi neuspeh na glasanju u Generalnoj skupštini UN. Situacija, bar kada je reč o odnosima sa EU, ne bi bila bolja i kada bi srpska rezolucija dobila većinu u UN - naglasio je britanski ministar i dodao da njegova zemlja podržava napore Srbije ka EU.\n- Ono što bih zaista voleo da ljudi znaju, uključujući lidere, jeste da Velika Britanija nastavlja da snažno podržava proširenje EU, kao i napore Srbije da učini sve što je moguće da sebe i druge uvede u EU - zaključio je Hejg.\nŠef engleske diplomatije, nakon susreta sa srpskim predsednikom, sastao se i s premijerom Srbije Mirkom Cvetkovićem, zatim potpredsednikom Vlade i ministrom unutrašnjih poslova Ivicom Dačićem, kao i ministrom ekonomije i regionalnog razvoja Mlađanom Dinkićem. Seriju sastanaka Hejg je završio razgovorom sa ministrom spoljnih poslova Srbije Vukom Jeremićem.\nKomentar : Daj Bože da je istina šta kažu, jer je uvek moguće da je Tadić javno rekao jedno Hejgu, a ona uvlakačka grupa za prijateljstvo sa bombarderima iz SAD na čelu sa Vlajkom Senićem ( ko to beše uopšte ?) , nešto sasvim drugo u stilu : samo vi rokajte, prihvatićemo sve, samo nas podržite na vlasti i dajte neku kintu !


Na migrante za sedam mjeseci potrošeno 30 miliona KM - Glas Srpske\nVedrana Kulaga Simić 26.10.2020 07:02\nSARAJEVO - Međunarodne organizacije godinama šalju novac i pomažu BiH kako bi ublažila posljedice migrantske krize, a samo od januara do kraja jula ove godine iskeširano je više od 30 miliona maraka za te namjene.\nUpućeni u tematiku ističu da zvanični podaci potvrđuju da se u BiH u protekle četiri godine slilo oko 140 miliona KM s ciljem boljeg upravljanja krizom i da, uz zahvalnost, sumnju svaki put iznova budi to što BiH nema kontrolu nad tim troškovima i da tek izuzetno mali procenat ide preko domaćih računa.\nPosljednji pregled podataka o utrošku finansijskih sredstava iz projekta u svrhu ublažavanja efekata migrantske krize je naveden u informaciji o stanju u oblasti migracija koju je razmatrao i usvojio Savjet ministara na sjednici prošle sedmice.\nPodatke je dostavila Međunarodna organizacija za migracije (IOM), koja sa Fondom Ujedinjenih nacija za djecu (UNICEF), Kancelarijom visokog povjerenika Ujedinjenih nacija za izbjeglice (UNHCR), te Populacijskim fondom UN realizuje taj projekat.\nAnaliza pokazuje da je od januara do kraja jula utrošeno 15,63 miliona evra, od čega samo u julu više od 2,2 miliona evra. Najveći dio novca, gotovo polovina, otišao je za pokrivanje tekućih izdataka privremenih prihvatnih centara, dok je značajan iznos dat i za nabavku i pripremu obroka na tim adresama.\nOstatak je utrošen za pružanje podrške Ministarstvu bezbjednosti BiH, Službi za poslove sa strancima i Graničnoj policiji BiH, te MUP-u Unsko-sanskog kantona u upravljanju migracijama, kao i za troškove osiguranja i nabavku neprehrambenih artikala.\nO ovoj temi određena polemika je nedavno vođena na sjednici Doma naroda Parlamenta BiH. Delegat iz reda srpskog naroda Dušanka Majkić, koja je i tražila odgovore od nadležnih, istakla je za “Glas Srpske” da je tada čula da je na račun domaćih institucija stiglo tek oko četiri miliona.\n- O drugom dijelu novca, koji ide preko IOM-a, samo se kaže da je potrošen u te namjene. Oni su donijeli odluku da ne daju sredstva institucijama, već da se oni time bave. Treba biti zahvalan na pomoći, ali na taj način se ne može jasno planirati kako rješavati migrantsku krizu - rekla je ona.\nBiH se od kraja 2017. godine suočava sa povećanim nezakonitim ulaskom migranata na svoju teritoriju. Od tada, zabilježeni priliv migranata predstavlja izazov za sve nivoe vlasti, a sve procjene pokazuju da će BiH, s obzirom na svoj geografski položaj, biti i dalje prihvatna ruta za one koji žele u EU, tako da će upravljanje migracijama predstavljati izazov i u budućnosti. Jedan od velikih problema predstavlja to što najveći broj migranata ne posjeduje dokumente, te ih Služba za poslove sa strancima registruje i u velikom procentu izda potvrdu o namjeri podnošenja zahtjeva za azil na osnovu izjavljenog identiteta. To, međutim, otežava mogućnost povratka nezakonitih migranata, kao i osoba kojima je odbijen zahtjev za azil, a što može predstavljati i bezbjednosni rizik.\nEvidentna je, kako je naglašeno u informaciji, zloupotreba sistema azila u smislu iskazivanja namjere za azil s ciljem da se nezakonit ulazak legalizuje u zakonit boravak na teritoriji BiH u periodu od 14 dana. Samo u julu prijavljen je 2.361 nezakoniti migrant, što je za 52 odsto više u odnosu na jun, a državljani Bangladeša su najbrojniji među nezakonitim migrantima prijavljenim Službi za poslove sa strancima. Od 2.307 osoba koje su iskazale namjeru za podnošenje zahtjeva za azil u julu, samo njih deset ili 0,4 odsto je i podnijelo zahtjev, a među njima je najviše državljana Maroka.\nPolicija: Osumnjičeni za pokušaj ubistva Stanića na saslušanju, riječ je o neriješenim imovinsko - pravnim odnosima\n01. 08. 2021 11:29\nDodik: Sa Vučićem o dešavanjima u BiH i pridruživanju Srpske „Otvorenom Balkanu“\n01. 08. 2021 10:52\n01. 08. 2021 10:26\nŠmit od danas obavlja dužnost visokog predstavnika\n01. 08. 2021 09:31\n01. 08. 2021 08:04\nNema povrijeđenih državljana BiH u požarima u Turskoj, Ambasada i Konzulat otvorili 24-časovnu liniju\n31. 07. 2021 21:31\n31. 07. 2021 21:28\nMuškarac pucao na Miladina Stanića\n31. 07. 2021 20:31\nČubrilović: Političari da ostanu istrajni nakon odluka Narodne skupštine\nRuska ambasada: Inckova odluka pokazala da je OHR tvorac destabilizacije u BiH\n31. 07. 2021 19:21\nPIK osudio odluke Narodne skupštine Republike Srpske\n31. 07. 2021 18:50\nDodik: Srpska posvećena miru, ne razmišlja o osveti, niti zveckanju oružjem\n31. 07. 2021 18:44\nGužva na granici BiH i Hrvatske, udarni vikend na hrvatskim putevima\n31. 07. 2021 18:23\nIzetbegović:Učinićemo sve da politički nadjačamo i da se na svoj način osvetimo\n31. 07. 2021 17:49\n31. 07. 2021 15:55\nKusturić: Požar gase tri helikoptera, jedan iz Srpske i dva iz Srbije\n31. 07. 2021 15:26


Otvoren rekonstruisani terapijski prostor\nOtvoren rekonstruisani terapijski prostor\nPredsjednik Srpske otvorio rekonstruisani terapijski prostor “Banje Vrućice”\nNovosti / 24. 05. 2012\nPredsjednik Republike Srpske Milorad Dodik otvorio je danas rekonstruisani terapijski prostor u teslićkom Zdravstveno-turističkom centru “Banja Vrućica”, za šta je ovaj centar izdvojio četiri miliona KM vlastitih sredstava.\nDodik je naglasio da je za potpunu rekonstrukciju preostalog dijela Zdravstveno-turističkog centra potrebno obezbijediti još 10 miliona KM i na taj način završiti ovaj referentni centar, ne samo u lokalnom, već i u regionalnom smislu.\nVeoma je važno da je ovaj kolektiv opstao u teškom vremenu i nastavio razvoj kvalitetnim sredstvima, te rekonstruisao veći dio objekata”, ocijenio Dodik.\nOn je naglasio da ovo predstavlja doprinos razvoju opštine Teslić s obzirom da je to jedna od najvažnijih strateških djelatnosti ove lokalne zajednice.\nDodik je poručio da će institucije vlasti Srpske uvijek podržati slične projekte.\nOn je podsjetio da je nedavno za rekonstrukciju Hotela “Kardial” Zdravstveno-turistički centar “Banja Vrućica” dobio pet miliona KM kredita Investiciono-razvojne banke Republike Srpske.\nDirektor Zdravstveno-turističkog centra “Banja Vrućica” Dragan Bogdanić rekao je da će rekonstrukcija terapijskog prostora doprinijeti bržem razvoju “Banje Vrućice”, jer će se liječenje i rehabilitacija pacijenata vršiti u modernom centru.\nBogdanić je naveo da rekonstruisani prostor obuhvata površinu od 4.500 metara kvadratnih i da, osim kada, bazena i drugih sadržaja, posjeduje i ljekarske ordinacije sa najsavremenijom medicinskom opremom.\nU rekonstrukciju terapijskog prostora u proteklih šest mjeseci uloženo je oko četiri miliona KM vlastitih sredstava i nije bilo zaduženja kod banaka, niti dobavljača”, rekao je Bogdanić.\nPrema njegovim riječima, cilj u narednom periodu jeste da bude izgrađen akva-park, nešto čega još nema u BiH, a nakon toga slijedi nastavak rekonstrukcije preostalih hotela.\nNačelnik opštine Teslić Savo Kasapović naglasio je da je ovo važan projekat s obzirom na to da je turizam veoma značajan za ovu lokalnu zajednicu. On smatra da je “Banja Vrućica” stožer oko koga treba vezati seoski, planinski i vjerski turizam.\nPovećanjem broja gostiju u `Banji Vrućici` nakon rekonstrukcije Hotela `Kardial` i sada terapijskog prostora veći je priliv novca, što poboljšava privredu”, rekao je Kasapović.\nOn je naglasio da je za “Banju Vrućicu” vezana i budućnost teslićke poljoprivrede, jer poljoprivrednici imaju gdje da prodaju proizvode, zbog čega ovaj uspješni teslićki kolektiv ima neprocjenjiv značaj za Teslić. Srna\nNapisao / capital.ba


Naslovnica NAJNOVIJE Društvo Hrvatska potrošila 28 miliona eura na svoje optuženike, Srbija 1,7 miliona eura!\nHolandija – Zemlje bivše Jugoslavije potrošile su skoro 40 miliona eura državnog novca na podršku optuženima za ratne zločine pred Haškim tribunalom, pokazuju rezultati najnovijeg istraživanja Balkanske istraživačke mreže.\nPrema zvaničnim podacima u koje je BIRN imao uvid, Hrvatska je potrošila više od 28 miliona eura samo na troškove odbrane trojice generala, Ante Gotovine, Mladena Markača i Ivana Čermaka u Hagu.\nProcjenjuje se da je Makedonija od 2006. do 2013. godine potrošila 9,5 miliona eura na odbranu, podršku i lobiranje za bivšeg ministra unutrašnjih poslova Ljubeta Boškoskog i policajca Johana Tarčulovskog, utvrdio je BIRN.\nSrbija je od 2004. do 2013. godine potrošila 1,7 miliona eura državnog novca na privatne troškove i doktorske račune optuženih, kao i putne troškove njihovih porodica, umjesto na njihovu odbranu.\nU Bosni i Hercegovini je za pomoć optuženima izdvojeno 640.000 eura, ali se čitav iznos odnosi na pomoć Republike Srpske okrivljenim bosanskim Srbima. Novac je dodijeljen srpskim optuženicima i preko Fondacije “Pomoć”, iako javno nije objelodanjeno koliko je sredstava sakupljeno i kako su ona potrošena.\nKosovo nije pružilo nikakvu novčanu pomoć šestorici svojih optuženika za ratne zločine, saopštili su zvaničnici BIRN-u, s izuzetkom 16.750 eura, koliko je koštao svečani doček optuženih koji su pušteni na slobodu.\nMeđutim, sakupljeno je više od 1,5 miliona eura za pomoć dvojici istaknutih bivših pripadnika Oslobodilačke vojske Kosova (OVK), danas političara, Ramuša Haradinaja i Fatmira Ljimaja, sakupljenih preko javnog poziva za uplaćivanje fondovima sumnjivog porijekla.\nOvi fondovi nikada nisu javno položili račun donatorima za ono što su dobili ili potrošili. BIRN je uspio da dođe do djelimičnog iznosa pomoću dokumenata iz Haškog tribunala i suđenja za korupciju u Prištini u vezi sa navodnim neregularnim vođenjem fonda za Haradinaja.\nMakedonija je odbila da pruži bilo kakvu informaciju o tome koliko je platila za pomoć svojim haškim optuženicima, a BIRN-ova procjena koliko je potrošeno zasniva se na intervjuima i anonimnim susretima sa širokim dijapazonom službenih i legalnih izvora u zemlji.\nHrvatska nije željela da otkriva ništa više od već poznate svote od 28 miliona eura potrošenih na odbranu generala, uprkos tome što je obavezna da to učini prema Zakonu o dostupnosti informacija od javnog značaja.\nZadužbina za istinu o Domovinskom ratu, netransparentni privatni fond osnovan da pomogne generalima i opravda njihova djela počinjena tokom rata, takođe nije objavio svoje finansije, iako je jedan od njegovih zagovarača izjavio da je samo tokom prve godine rada sakupljeno 1,1 milion eura.\nLista tačnih iznosa koje su bivše jugoslovenske države dale na svoje haške optuženike izgleda ovako: Bosna i Hercegovina: 640.000 eura, Hrvatska: 28.145.610 eura, Kosovo: 16.750 eura, Makedonija: 9.480.000 eura, Srbija: 1.700.000 eura.